title: Pateniemen saha

text: Vuonna 1906 aloitettiin uuden kuusiraamisen höyrysahan rakennustyöt, ja uusi sahalaitos aloitti tuotannon vuonna 1908. Saha laajentui pian yhdeksänraamiseksi laitokseksi. Vuonna 1912 useat alueella toimivat sahat yhdistyivät, ja yhteenliittymän nimeksi tuli Aktiebolaget Uleå Osakeyhtiö.


title: Pateniemen saha

text: 1930-luvulla aloitettiin sellun tuotanto osana sahatoimintaa, ja Pateniemen saha liittyi osakkaaksi vuonna 1935 perustettuun Oulu Osakeyhtiöön. Viimeisen kerran saha vaihtoi omistajaa vuonna 1986, jolloin siitä tuli osa Veitsiluoto Oy:tä.


title: Pateniemen saha

text: Sahan toiminta päättyi 27. huhtikuuta 1990. Sahalaitoksen rakennukset purettiin vuosina 1994 ja 1995. Itse saharakennus paloi helmikuussa 1995. Syttymisen syyksi epäiltiin rakennuksen purkutöistä aiheutunutta kipinää. Nykyisin sahan maa-alueen omistaa Stora Enso Oy. Maa-alueen puhdistus aloitettiin raivaamalla metsä vuonna 2010 ja maaperän vaihto- ja puhdistustoimet alkoivat vuonna 2011.


title: Pateniemen saha

text: Nykyisin Pateniemen sahan toimintaa ja historiaa esittelee vanhassa sahan varastorakennuksessa, Nikkaripirtissä toimiva Pateniemen sahamuseo, joka on osa Pohjois-Pohjanmaan museota.


title: Miinanraivaaja SM 1

text: Miinanraivaaja SM 1 oli Suomen merivoimissa palvellut miinanraivaaja. "SM 1" otettiin palvelukseen 1939 ja poistettiin palveluksesta 1951.


title: Miinanraivaaja SM 1

text: Alus oli merisuojeluskuntien tilaama, mutta se joutui pian valmistuttuaan raivaajaksi.


title: Miinanraivaaja SM 1

text: "SM 1" oli 10.-18. marraskuuta 1941 Koiviston raivausosastossa liitettynä osasto E:hen yhdessä sisaraluksensa "SM2":n, raivaaja "Salakan" ja "SP 3":n kanssa.


title: Miinanraivaaja SM 1

text: "SM 1" ja "SM 2" olivat kesäkuussa 1942 Viipurinlahden suulla 3. Raivaajalaivueen mukana raivaamassa vanhaa venäläisten laskemaa miinakenttää, josta raivattiin kaikkiaan 25 miinaa ja 130 raivausestettä. Alusten ollessa nostamassa kalustoaan räjähti miina, jolloin yksi matruusi kaatui ja kolme haavoittui. Alukset eivät kärsineet mainittavia vaurioita.


title: Miinanraivaaja SM 1

text: Alus kuului 1948 II Raivausosastoon. Rauhansopimuksen perusteella lakkautettiin suojeluskunnat, jolloin alus jäi laivastolle. Alus palveli koulutusaluksena, kunnes se poistettiin palveluksesta 1951.


title: Miinanraivaaja SM 1

text: SM 1:n sisaralukset olivat Miinanraivaaja SM 2, Miinanraivaaja SM 3 ja Miinanraivaaja SM 4.


title: Miinanraivaaja SM 2

text: Miinanraivaaja SM 2 oli Suomen merivoimissa palvellut miinanraivaaja. "SM 2" otettiin palvelukseen 1939 ja poistettiin palveluksesta 1954.


title: Miinanraivaaja SM 2


title: Miinanraivaaja SM 2

text: "SM 2" ja "SM 1" olivat kesäkuussa 1942 Viipurinlahden suulla 3. Raivaajalaivueen mukana raivaamassa vanhaa venäläisten laskemaa miinakenttää, josta raivattiin kaikkiaan 25 miinaa ja 130 raivausestettä. Alusten ollessa nostamassa kalustoaan räjähti miina, jolloin yksi matruusi kaatui ja kolme haavoittui. Alukset eivät kärsineet mainittavia vaurioita.


title: Miinanraivaaja SM 2

text: Alus kuului 1948 II Raivausosastoon. Rauhansopimuksen perusteella lakkautettiin suojeluskunnat, jolloin alus jäi laivastolle. Alus palveli koulutusaluksena, kunnes se varustettiin radio-ohjattavaksi maaliksi 1954. Se ammuttiin todennäköisesti upoksiin.


title: Miinanraivaaja SM 2

text: "SM 2":n sisaralukset olivat Miinanraivaaja SM 1, Miinanraivaaja SM 3 ja Miinanraivaaja SM 4.


title: Pateniemen sahamuseo

text: Pateniemen sahamuseo on Pateniemen kaupunginosassa Oulussa sijaitseva Pohjois-Pohjanmaan museon ylläpitämä sahateollisuuden museo, joka keskittyy pääasiassa vuosina 1873–1990 toimineen Pateniemen sahan toiminnan ja historian esittelyyn.


title: Pateniemen sahamuseo

text: Museo sijaitsee Pateniemen sahan vanhassa Nikkaripirtiksi kutsutussa varastorakennuksessa. Museo avattiin yleisölle 19. kesäkuuta 1989, jolloin Veitsiluoto Oy lahjoitti rakennuksen Oulun kaupungille ja edelleen Pohjois-Pohjanmaan museolle. Museossa on esillä sahaan ja sen toimintaan liittyvää esineistöä.


title: Miinanraivaaja SM 3

text: Miinanraivaaja SM 3 oli Suomen merivoimissa palvellut miinanraivaaja.


title: Miinanraivaaja SM 3

text: Alus otettiin palvelukseen 1940. Alus upposi ajettuaan suomalaiseen "Siili"-miinakenttään Suursaaren itäpuolelle 5. lokakuuta 1944. Viisi miestä kuoli. "SM 3" on kunnostettavana Urajärvellä. Alus on kuidutettu.


title: Miinanraivaaja SM 3

text: "SM 3:n" sisaralukset olivat "SM 1", "SM 2" ja "SM 4".


title: Miinanraivaaja SM 4

text: Miinanraivaaja SM 4 oli Suomen merivoimissa palvellut miinanraivaaja.


title: Miinanraivaaja SM 4

text: Alus otettiin palvelukseen 1940. Sotatoimien päätyttyä se kuului II raivausosastoon raivaustoiminnan päättymiseen saakka. Se poistettiin palveluksesta 1951.


title: Miinanraivaaja SM 4

text: "SM 4:n" sisaralukset olivat "Sm 1", "SM 2" ja "SM 3".


title: Sindbad Merenkulkija

text: Sindbad Merenkulkija (joskus myös Sinbad) on fiktiivinen arabialainen merimies, jonka monista matkoista ja seikkailuista kerrotaan satukokoelmassa "Tuhannen ja yhden yön tarinat". Sindbadin matkoista kertovat sadut pohjautuvat osittain Lähi-idän merimiesten kokemuksiin, osittain antiikin Kreikan sekä Intian ja Persian taruperinteeseen.


title: Sindbad Merenkulkija

text: Sindbad teki yhteensä seitsemän merimatkaa, joista yksi suuntautui "Madagaskarina" tunnetulle saarelle. Kun portugalilaiset tutkimusmatkailijat löysivät Madagaskarin saaren, he uskoivat sen olevan sama kuin sadussa kuvattu. On kuitenkin epäselvää, onko näillä saarilla mitään muuta yhteistä kuin nimi. Ainakin kahdella matkallaan Sindbad myös kohtasi Rok-linnun.


title: Sindbad Merenkulkija

text: Ali Baban ja Aladdinin ohella Sindbad on yksi tunnetuimmista "Tuhannen ja yhden yön tarinoiden" päähenkilöistä.


title: Sindbad Merenkulkija

text: Sinbadista on tehty useita elokuvia, kuten "Sinbadin uudet seikkailut" (1958), "Sindbad contro i sette saraceni" (1964), "Sinbad, merten sankari" (1973), "Sinbad ja tiikerinsilmä" (1977) sekä "Sinbad of the Seven Seas" (1989). Lisäksi Sindbadista on tehty vuonna 2003 piirroselokuva "Sinbad – seitsemän meren sankari". Animaatiossa Sinbad yrittää hankkia takaisin Rauhankirjan, jonka jumalatar Eris varasti.


title: Johan Gustav Bergbom

text: Kauppaneuvos Johan Gustav Bergbom (18. joulukuuta 1818 Oulu – 3. helmikuuta 1893 Oulu) oli Oulun alueella toiminut kauppias ja teollisuusmies. Hän oli aikansa vaikutusvaltaisimpia liikemiehiä Pohjois-Suomen liike-elämässä 1800-luvun jälkipuoliskolla.


title: Johan Gustav Bergbom

text: Suoritettuaan opintonsa Bergbom siirtyi isänsä palvelukseen, mutta sai vuonna 1850 luvan harjoittaa tukku- ja vähittäiskauppaa Oulussa. Kun hänen isänsä ja veljensä kuolivat, siirtyi Bergbomin kauppahuoneen toiminta kokonaan hänen vastuulleen.


title: Johan Gustav Bergbom

text: Vuonna 1865 Bergbom perusti Oulun Pateniemeen laivatelakan ja ryhtyi laivanvarustajaksi. Bergbomin laivastoon kuului vuosina 1865–1892 kaikkiaan 25 purjelaivaa, joista suurin osa oli rakennettu Oulussa.


title: Johan Gustav Bergbom

text: Telakan rinnalle perustettiin Pateniemen saha vuonna 1873. Saha tuotti sahatavaraa paitsi telakan ja kasvavan kaupungin tarpeisiin, myös vientiin. Saha oli toiminnassa aina vuoteen 1990 saakka. Bergbomin omistuksessa oli useita sahoja mm. Karihaaran ja Laitakarin sahat Kemissä, Maunun saha Haukiputaalla, Meltauksen saha Rovaniemellä, Saaren ja Loutputaan sahat Tervolassa, Kyngäksen saha Pudasjärvellä ja Koitelin saha Kiimingissä. Lisäksi hän oli mukana osakkaana Kestilän sahassa Iissä.


title: Johan Gustav Bergbom

text: Kauppaneuvos Bergbom valittiin Oulun kaupunginvaltuuston vuosiksi 1874–1876.


title: Samuli Paronen -palkinto

text: Samuli Paronen -palkinto myönnetään ansioista aforistiikan alalla. Palkinto jaettiin aluksi vuosittain (2006–2010), sittemmin kolmen vuoden välein. Sen jakaa Suomen aforismiyhdistys, saajan päättää yhdistyksen hallitus. Palkinto on nimetty kirjailija Samuli Parosen mukaan, jonka aforismikokoelmaa "Maailma on sana" (1974) pidetään suomalaisen aforistiikan huippuihin kuuluvana.


title: Samuli Paronen -palkinto

text: Palkinto käsittää seppä Upi Anttilan taoksen sekä kunniakirjan. Palkinnon saaja julkistetaan Samuli Parosen syntymäpäivänä 23. toukokuuta tai sen tienoilla.


title: Isoverenimijä

text: Isoverenimijä eli vampyyri ("Desmodus rotundus") on yleisin kolmesta verivampyyrien eli verenimijöiden alaheimon ("Desmodontinae", vanh. "Desmontidae") jäsenestä.


title: Isoverenimijä

text: Isoverenimijä on keskikokoinen, harmaanruskea hännätön lepakko, jonka ruumiin pituus on 7,5–9 cm, kyynärvarren pituus 5–6,3 cm ja paino 18–42 g.


title: Isoverenimijä

text: Isoverenimijää tavataan Keski- ja Etelä-Amerikassa, Meksikosta Pohjois-Chileen, Pohjois-Argentiinaan ja Uruguayhin asti sekä Isla de Margaritalla ja Trinidadissa. Ne piileskelevät päivät luolissa 100–1000 yksilön yhdyskunnissa ja lähtevät yöllä saalistamaan. Ravintonaan isoverenimijät käyttävät pääasiassa isojen nisäkkäiden verta, jota ne voivat juoda yhdessä yössä omaa painoaan enemmän. Ne purevat uhriinsa pienen haavan, josta ne litkivät verta. Isoverenimijän syljessä oleva aine estää verta hyytymästä.


title: Isoverenimijä

text: Isoverenimijöiden lisääntymisaika jatkuu läpi vuoden. Naaras saa kerrallaan yhden poikasen.


title: Johan Bergbom

text: Johan Bergbom voi tarkoittaa:


title: Binth-Anath

text: Binth-Anath oli Egyptin faarao Ramses II:n ensimmäinen tytär ja myöhemmin yksi hänen kuninkaallisista vaimoistaan. Hän syntyi luultavasti aikana, jolloin Ramses hallitsi yhdessä isänsä Seti I:n kanssa. Hänen äitinsä oli Isetnofret, toinen Ramseksen tunnetuimmista vaimoista. Binth-Anath on syyriaa ja tarkoittaa "Anathin tytärtä" viitaten kanaanilaiseen jumalattareen, Anathiin. Hänestä tuli kuninkaallinen vaimo isänsä 25. hallintovuodella.


title: Binth-Anath

text: Binth-Anath kuoli Merenptahin hallitessa ja hänet haudattiin Kuningattarien laakson hautaan QV71.


title: Binth-Anath

text: Binth-Anathilla oli tytär, joka esiintyy maalauksissa hänen haudassaan, joissa tämän nimeä ei mainita. On kuitenkin mahdollista, että hänen nimensä oli myös Binth-Anath ja että hän avioitui seuraavan faaraon, Merenptahin, kanssa. Merenptahin patsaassa Luxorissa mainitaan "Kuninkaallinen vaimo Binth-Anath", ja on epätodennäköistä, että kyseessä olisi vanhempi Binth-Anath molempien ollessa siihen aikaan yli kuusikymmenvuotiaita.


title: Kansainvälinen hiihtoliitto

text: Kansainvälinen hiihtoliitto ( FIS, ) on hiihtolajien kansainvälinen kattojärjestö. Järjestön perusti 14 maata vuonna 1924 Ranskan Chamonix’ssa. Tällä hetkellä järjestöön kuuluu 122 kansallista hiihtoliittoa, ja järjestön toimipaikka sijaitsee Oberhofen am Thunerseessä Sveitsissä.


title: Kansainvälinen hiihtoliitto

text: Kansainvälisen hiihtoliiton urheilumuodot ja lajit:


title: Ortogonaalinen matriisi

text: Ortogonaalinen matriisi on reaalikertoiminen matriisi jonka transpoosi on sen käänteismatriisi eli


title: Ortogonaalinen matriisi

text: Tässä esiintyvä "I" on yksikkömatriisi. Erityisen kiinnostavia ovat erikoiset ortogonaalimatriisit (engl. "special orthogonal matrices"), joiden determinantille on lisäksi voimassa


title: Ortogonaalinen matriisi

text: Ortogonaalimatriiseja esiintyy monissa sovelluksissa. Esimerkiksi kierrot ja peilaukset ovat ortogonaalimatriisien kuvaamia. Ortogonaalisia matriiseja käytetään myös esimerkiksi muiden matriisien esittämisessä QR-hajotelman avulla.


title: Ortogonaalinen matriisi

text: Ortogonaalisten matriisien keskeisiin ominaisuuksiin kuuluu, että ortogonaaliset ("3×3"-)matriisit muodostavat ryhmän, josta käytetään merkintää "O(3)" ja vastaavat erikoiset ortogonaalimatriisit ryhmän "SO(3)". Näillä ryhmillä ja niiden ominaisuuksilla on merkitystä mm. fysiikassa.


title: Ortogonaalinen matriisi

text: Reaalikertoiminen neliömatriisi on ortogonaalinen jos ja vain jos sen sarakkeet muodostavat ortonormaalin jonon tavallisen pistetulon suhteen. Sama pätee riveihin.


title: Ortogonaalinen matriisi

text: Esimerkkejä ortogonaalisista matriiseista:


Ortogonaalinen matriisi


title: Joseph John Thomson

text: Sir Joseph John ”J. J.” Thomson OM, FRS, PRS (18. joulukuuta 1856 – 30. elokuuta 1940) oli englantilainen fyysikko. Thomsonin saavutuksiksi katsotaan muun muassa elektronin ja isotooppien löytäminen sekä massaspektrometrin keksiminen. Thomsonin elektronin löytö mullisti sen aikaista käsitystä atomin rakenteesta, ja hän itse kehitti atomimallin, joka tunnetaan ”rusinakakkumallina”. Hänet palkittiin Nobelin fysiikanpalkinnolla 1906 elektronin löytämisestä.


title: Joseph John Thomson

text: Thomson syntyi pienessä Cheetam Hillin kylässä, joka myöhemmin liitettiin osaksi Pohjois-Manchesteria. Hänen isänsä Joseph James Thomson oli ammatiltaan kirjamyyjä sekä kirjajulkaisija. Thomsonin äidin Emma Vernonin sukulaiset omistivat puuvillakutomon. Thomson osoitti jo nuorena kiinnostusta tieteitä kohtaan ja hänen vanhempansa rohkaisivat häntä valitsemaan insinöörin tulevaisuuden ammatikseen. 14-vuotiaana Thomson haki paikalliseen rakennusyritykseen oppiin. Yritys oli kuitenkin hyvin suosittu ja hän joutui odottamaan muutaman vuoden. Sillä välin hän aloitti opinnot Manchesterissa Owens Collegessa. Thomson oli onnekas päästessään opiskelemaan Owensiin, sillä koulu erottui muista sen ajan kouluista tarjoamalla kokeellisen fysiikan kursseja. Lisäksi Thomson oli hyvin nuori opiskellakseen Collegessa, ja sääntöjä muutettiinkin pian siten, että vain yli 16-vuotiaat pääsisivät kouluun opiskelemaan. Thomson oli tuolloin 14-vuotias.


title: Joseph John Thomson

text: Thomsonin ollessa 16-vuotias, hänen isänsä kuoli. Tämän johdosta perheellä ei enää ollut varaa kustantaa pojan oppisopimuskoulutusta, joten oppisopimuksen päätyttyä Thomson päätti aloittaa matematiikan ja fysiikan opinnot. 75 punnan suuruisen apurahan turvin Thomson pääsi jatkamaan opintojaan vuonna 1876 Trinity Collegessa, Cambridgessa.


title: Joseph John Thomson

text: Thomson sai kandidaattitutkinnon matematiikassa päätökseen vuonna 1880 ja maisterin tutkinnon kolme vuotta myöhemmin. Thomson suoritti vuonna 1880 Mathematical Triposin kokeet ja sai sen vuoden kokeensuorittajista toiseksi parhaimman tuloksen eli hän oli "Second Wrangler". Thomsonia paremmin pärjäsi ainoastaan irlantilainen fyysikko Joseph Larmor, josta tuli myöhemmin Lucas-professori. Thomson pysyi yliopistossa vielä tutkintojen suorittamisen jälkeenkin. Tuona aikana hän tutki energian muutoksia muodosta toiseen. Tutkinnot suoritettuaan hänet valittiin Trinity Collegen jäseneksi ().


title: Joseph John Thomson

text: Lordi Rayleighin erottua vuonna 1884 kokeellisen fysiikan professuurista Cavendish Laboratorystä Thomson päätti hakea vapautunutta virkaa. Hakijoita oli yhteensä neljä, mukaan lukien Richard T. Glazebrook. Glazebrookia pidettiin varmana valintana virkaan, koska hänellä oli jo vuoden kokemus kokeellisen fysiikan opettamisesta. Viikon kuluttua hausta Thomson valittiin virkaan. Thomson ja Glazebrook yllättyivät molemmat valinnasta, Glazebrook ei kuitenkaan osoittanut katkeruuden merkkejä. Epätodennäköisen valinnan Thomsonista teki hänen suhteellisen nuori ikänsä sekä se, että hänen näyttönsä olivat tuohon mennessä lähinnä teoreettisia. Uusi professori alkoi ensimmäiseksi tutkia kaasujen sähkönjohtavuutta, jonka myötä hän myöhemmin löysi elektronin. Yksi Thomsonin oppilaista Cavendishissa oli Ernest Rutherford.


title: Joseph John Thomson

text: Rachel Love kosi Thomsonia. Thomson kuitenkin kieltäytyi ja meni naimisiin vuonna 1890 Rose Elisabeth Pagetitin kanssa. Paget oli lääkäri ja fysiikan Regius-professorina olleen Sir George Edward Pagetin tytär. Thomsonin ja Pagetin suhteeseen syntyi kaksi lasta, tytär Joan Paget Thomson ja poika George Paget Thomson. Thomsonin poika teki myös uran fysiikassa ja hänetkin palkittiin Nobelin fysiikanpalkinnolla vuosia myöhemmin 1937. Hieman ironisesti J. J. Thomson sai Nobelin palkinnon elektronin hiukkasluonteen löytämisestä ja hänen poikansa sai palkinnon elektronin aaltoluonteen löytämisestä.


title: Joseph John Thomson

text: Thomson oli myös kunniaprofessori fysiikassa Cambridgessä ja Royal Institutionissa Lontoossa.


title: Joseph John Thomson

text: Thomson valittiin vuonna 1918 Trinity Collegen rehoriksi ("Master of Trinity College"). Seuraavana vuonna hän jäi eläkkeelle Cavendishin professuurista. Thomsonin seuraajaksi valittiin Uudessa-Seelannissa syntynyt ja Isoon-Britanniaan muuttanut Ernest Rutherford. Thomson jatkoi kuitenkin vähän aikaa töitä Rutherfordin rinnalla. Rehtorina Rutherford työskenteli kuolemaansa saakka ja oli muutoinkin aktiivinen tiedepiireissä eläkkeelle jäämisestä huolimatta. Tieteen ulkopuolella hänen lempiharrastuksiinsa kuului puutarhanhoito.


title: Joseph John Thomson

text: Thomson kuoli elokuussa vuonna 1940. Hänen tuhkansa on haudattu Westminster Abbeyhyn, Isaac Newtonin, Charles Darwinin ja hänen ystävänsä Ernest Rutherfordin läheisyyteen.


title: Joseph John Thomson

text: Vuonna 1896 Thomson teki merkittävän keksinnön palattuaan Amerikasta luennoimasta. Hän suunnitteli kokeet, joiden perusteella osoittautui, että katodisäteet koostuvat varatuista hiukkasista elektroneista. Tulokset julkaistiin 1897.


title: Joseph John Thomson

text:
Vuonna 1906 Thomsonille myönnettiin Nobelin fysiikanpalkinto tästä merkittävästä löydöstä ja 1908 hänet ritaroitiin. Isotoopit hän havaitsi 1913 tehtyään kokeita neonkaasulla.
Thomsonin kirjoittamia teoksia
Elämäkertoja


title: Mugen Motorsports

text: Mugen Motorsports on japanilainen yhtiö, jonka Hirotoshi Honda (Honda Motor Companyn perustajan Soichiro Hondan poika) vuonna 1973 perusti. Mugen, joka tarkoittaa "ilman rajaa", on moottorien ja moottoriosien valmistaja, ja se tekee tiivistä yhteistyötä Honda Motor Companyn kanssa. Huolimatta perheyhteyksistä Mugen ei ole, eikä ole koskaan ollut Hondan omistama. Asiat olivat mutkikkaita jonkin aikaa, kun Mugenin omisti ja sitä johti Hirotoshi Honda, joka on ollut Hondan pääosakas siitä asti, kun hänen isänsä kuoli vuonna 1991.


title: Mugen Motorsports

text: Yhtiö virittää ja kilpailuttaa Honda-autoja Super GT -luokassa, ja myy markkinoilta poistettuja osia innokkaille harrastelijoille. Mugen oli mukana voittamassa Formula 3000 -sarjan mestaruutta vuosina 1990 ja 1991. Tämä lopulta johti Mugen mukaan tuloa Formula 1 -sarjaan. F1:ssä se oli mukana kaudesta 1992 kauteen 2000. Vuoteen 2005 asti se oli Formula Nippon -sarjan yksinomainen moottoritoimittaja.


title: Mugen Motorsports

text: Vuonna 1991 Mugen valmisti Hondan V10-moottoreita Tyrrell-tallille, mutta seuraavana vuonna moottorit nimettiin Mugen MF351H -nimisiksi, ja ne toimitettiin Footwork-tallille. Kaudella 1993 Mugen jatkoi yhteistyötä Footworkin kanssa, ja valmisti MF351H:sta B-version.


title: Mugen Motorsports

text: Vuoden lopussa Mugen vaihtoi Lotus-talliin, joka suunnitteli uutta Lotus 109 -autoa. Tallilla oli rahavaikeuksia, ja 109-runko valmistui myöhässä. Mugenin ZA5C-moottori ei kyennyt näyttämään tehojaan, ja Lotuksen vetäydyttyä sarjasta kauden jälkeen, Mugen vaihtoi Ligier-talliin. Uusien sääntöjen mukaan valmistettiin 3,0-litrainen MF301H-moottori. Yhteistyö Ligierin kanssa tuotti Mugenille ensimmäisen Formula 1 -voiton Monacon GP:ssä 1996, jolloin Olivier Panis ajoi voittoon.


title: Mugen Motorsports

text: Alain Prostin ostettua Ligierin vuonna 1997 tallin nimeksi tuli Prost Grand Prix. Talli käytti Mugenin MF301H-B -moottoreita. Prostin Jarno Trulli johti Itävallan GP:tä, mutta hänen moottorinsa hajosi. Prost solmi sopimuksen Peugeot'n kanssa, joten Mugenin oli etsittävä uutta yhteistyökumppania. Mugen teki kaksivuotisen sopimuksen Jordan Grand Prix -tallin kanssa, jolle Mugen valmisti MF201H-C moottorin. Kausi 1998 ei ollut menestyksekäs ennen Belgian GP:tä, jolloin Jordan-kuljettajat Damon Hill ja Ralf Schumacher ottivat tallille kaksoisvoiton.


title: Mugen Motorsports

text: Kausi 1999 tuotti vielä lisää tuloksia, kun Heinz-Harald Frentzen voitti kahdesti, mutta sitten Honda Motor Company ilmoitti tuovansa omia moottoreitaan BAR-tallille. Mugen vetäytyi F1-sarjasta kauden 2000 lopussa jättäen kuitenkin Hondan valmistamaan moottoreita Jordanille.


title: Luettelo Suomen rauhanturvaoperaatioista

text: Luettelo Suomen rauhanturvaoperaatiosta sisältää kaikki YK:n, EU:n ja Naton alaiset rauhanturvaoperaatiot, joihin Suomi on osallistunut.


title: Uuno Poikonen

text: Uuno Poikonen (20. maaliskuuta 1927 – 21. kesäkuuta 2002) on suomalainen kuvanveistäjä ja kirjailija.


title: Uuno Poikonen

text: Kuvanveistäjänä Poikosta kiinnostivat eri puulajien veistokselliset ominaisuudet. Hänen puuveistoksiaan, joista osa on esittäviä osa absrakteja, on esillä useissa kymmenissä julkisissa tiloissa, pääasiassa kirkoissa.


title: Uuno Poikonen

text: Kirjailijanimellä Panu Oikotie hän julkaisi kaksi aforismikokoelmaa. Hänen aforismejaan on mukana myös Markku Envallin toimittamassa teoksessa "Aforismin vuosisata" (1997, WSOY).


title: Uuno Poikonen

text: Vuosina 1961–1979 hän toimi Vihdin seurakunnan nuoriso-ohjaajajana ja 1979–1990 seurakuntatalon isäntänä/talonmiehenä. Päästyään 1990 eläkkeelle hän muutti asumaan Raisioon.


title: Tawny Roberts

text: Tawny Roberts (s. Adrienne Almond, 16. maaliskuuta 1979, Dallas, Texas) on yhdysvaltalainen pornotähti.


title: Tawny Roberts

text: Sivustonsa mukaan Tawny varttui Dallasissa ja kävi collegea Utahissa. Kahden vuoden jälkeen hän kuitenkin menetti kiinnostuksensa opiskeluun ja muutti Los Angelesiin, jossa hän sai työpaikan kaupasta, muttei kuitenkaan tiennyt mitä elämältään haluaisi. Käydessään Hollywoodissa ystäviensä kanssa, hän tapasi Jill Kellyn, joka auttoi hänet ensimmäiseen pornorooliinsa "Immortalsissa". Tämän jälkeen Roberts työskenteli useille yhtiöille luodakseen itselleen nimeä. Hän liittyi myöhemmin Vivid Entertainmentiin, jossa hän työskentelee yhä.


title: Tawny Roberts

text: Roberts on esiintynyt useissa elokuvissa, joista useissa hänen kanssaan esiintyi hänen ex-miehensä, Rick Roberts (nykyään Rick Patrick).


title: Kiss Alive! 1975–2000

text: KISS Alive! 1975–2000 on Kiss-yhtyeen julkaisema livekokoelma-albumi. Albumin kesto on 4 tuntia ja 52 minuuttia.The Millennium Concert -konsertissa soittaa KISSin alkuperäinen kokoonpano, eli:


title: Uinnin lyhyen radan Euroopan-mestaruusuintien mitalitaulukko

text: Taulukko sisältää uinnin Europpan-mestaruuskilpailujen kaikki mitalit.


title: Kansalainen

text: Kansalainen voi tarkoittaa seuraavia asioita:


title: Johan Ludvig Lybeck

text: Johan Ludvig Lybeck (8. helmikuuta 1853, Uusikaarlepyy – 20. toukokuuta 1925, Turku) oli suomalainen arkkitehti.


title: Johan Ludvig Lybeck

text: Lybeck suoritti arkkitehdin tutkinnon Helsingin teknillisessä reaalikoulussa vuonna 1879. Opintojen jälkeen hän toimi Yleisten rakennusten ylihallituksessa ylimääräisenä arkkitehtina vuoteen 1891 asti, jolloin hänet nimitettiin lääninarkkitehdiksi Mikkeliin. Mikkelissä hän ehti olla 10 vuotta kunnes hänet nimitettiin lääninarkkitehdiksi Turkuun vuonna 1901. Lybeck toimi myös lyhyen aikaa Oulun läänin vt. lääninarkkitehtina vuodenvaihteessa 1884/85. Hän oli kuitenkin jo aiemmin osallistunut Oulun kaupungin jälleenrakennukseen vuoden 1882 suurpalon jälkeen.


title: Gesterby

text: Gesterby on kylä Kirkkonummen keskustasta pohjoiseen. Asukkaita on noin 1 500. Kylä on rakenteeltaan kumpuilevaan maastoon rakennettu tiivis kerrostaloalue. Gesterbyhyn kuuluvat myös kerrostalojen eteläpuolella, Kantohaan länsipuolella sijaitseva rivitalokortteli sekä Gesterbyntien länsipuolella sijaitsevat Gesterbyn koulukeskuksen alue ja Gesterbyn omakotialue, johon kuuluvat Hevoshaan ja Hevosmäen alueet.


title: Gesterby

text: Keskiajalla 1200-luvulla Kirkkonummelle alkoi muuttaa Ruotsista uusia asukkaita. Nimi Gesterby vihjaa, että kylän ensimmäiset asukkaat tulivat Gästriklandista, nimen antoivat todennäköisesti aiemmin seudulle muuttaneet naapurit. Gesterby oli Kirkkonummen ensimmäisiä alueita, joita lännestä tapahtunut muutto koski.


title: Gesterby

text: Gesterby kuului Porkkalan vuokra-alueeseen vuosina 1944-56, jolloin se oli vuokrattuna Neuvostoliitolle.


title: Gesterby

text: Kirkkonummi halusi osansa suuresta 1960-luvun suuresta maaltamuutosta ja osti vuonna 1965 noin 85 hehtaarin Gesterbyn kartanon ja kaavoitti alueelle asuintaloja. Rakennusoikeus annettiin Helsingin Asuntokeskuskunta Hakalle "avaimet käteen" -periaatteella. Rakentaminen aloitettiin elokuussa 1967 niin kiivaasti, että ensimmäiset talot piti tehdä poikkeusluvalla. Uusi asuntoalue kerrostaloineen rakennettiin valmiiksi 1970-luvun puoliväliin mennessä. Asuntoja on noin 3 000 asukkaalle. Kirkkonummella ja etenkin sen kunnanvaltuustossa vastustettiin nukkumalähiön rakentamista. Vuokra-asunnot täyttyivät kuitenkin nopeasti muualta Suomesta tulleista työläisistä, jotka kävivät töissä Nokian kaapelitehtaalla ja muissa teollisuuslaitoksissa.


title: Gesterby

text: Gesterbylle on ehdotettu suomenkielistä nimeä Kestilä.


title: Gesterby

text: Maatalousvaltaisessa ja suurelta osin ruotsinkielisessä kunnassa 1970-luvun suomenkieliset muuttajat aiheuttivat hämmennystä. Rakennemuutos keskittyi Gesterbyn kylään. Juurettomuuden vaivaamien vuokra-asukkaiden sosiaaliset ongelmat aiheuttivat pilkkanimen "Gangsterby". Vuosien kuluessa tilanne kuitenkin rauhoittui ja alueelle 2000-luvulla muuttavat hakevat omistusasuntoja. Myös väestön ikääntyminen ja heterogenisoituminen ovat olleet merkittävästi vaikuttamassa alueen rauhoittumiseen.


title: Gesterby

text: Alueella on kampaamo, useita päiväkoteja ja suuri Gesterbyn koulukeskus, johon kuuluu ruotsinkielinen peruskoulu (Winellska skolan) ja lukio (Kyrkslätts gymnasium), suomenkielinen ala-aste ja erityiskoulu. Alueella oli aiemmin Siwa -lähikauppa, jonka Kesko lakkautti vuonna 2017. Koulukeskuksen vieressä sijaitsee Gesterbyn museoalue. Uimahalli ja urheilukeskus sijaitsevat kylän välittömässä läheisyydessä. Myös kuntoratoja löytyy koulukeskuksen ympäristön metsistä. Lähistöllä sijaitsee myös viljelypalsta.


title: Gesterby

text: Pohjolan Liikenne ajaa Kirkkonummen keskustaan ja sieltä Helsinkiin 1-2 kertaa tunnissa, lisäksi HSL:n linja-autovuoroista seuraavat palvelevat Gesterbytä:


title: Fidžin vallankaappaus 2006

text: Fidžin vallankaappaus oli Fidžin laivaston komentajan amiraali Frank Bainimaraman johtama vallankaappaus joulukuussa 2006.


title: Fidžin vallankaappaus 2006

text: 5. joulukuuta 2006 tapahtunut vallankaappaus oli seurausta Fidžillä pitkään jatkuneesta epävakaasta tilanteesta. Kaappausta edeltävänä päivänä Bainimarama riisui aseista Suvan aseistetut poliisivoimat. Virallisesti hän ilmoitti vain "tarkastaneensa poliisien aseet". Samana päivänä Bainimarma asetti presidentti Ratu Josefa Iloilon käytännössä kotiarestiin piirittämällä tämän asunnon. Myöhemmin samana päivänä Bainimarama syöksi intialais-fidžiläisen pääministeri Laisenia Qarasen vallasta.


title: Fidžin vallankaappaus 2006

text: Bainimarama ilmoitti ottavansa myös presidentin valtuudet, mutta palauttavansa ne myöhemmin presidentti Iloilolle. Vallankaappauksen syyksi ilmoitettiin fidžiläisten oikeuksia loukkaavat lainsäädäntöhankkeet. Eräs lakiehdotus olisi myöntänyt armahduksen vuonna 2000 parlamenttiin hyökänneille fidžiläisille, jotka onnistuivat syrjäyttämään silloisen intialais-fidžiläisen pääministerin. Tämän seuraajaksi asetettiin Qarase. Toinen lainsäädäntöhanke olisi tähdännyt arvokkaan rannikkoalueen omistusoikeuden siirtämiseen.


title: Fidžin vallankaappaus 2006

text: Kun hallitus ei suostunut määräajassa komentaja Bainimaraman uhkavaatimukseen luopua lainsäädäntöhankkeista, kaappasi Bainimarama vallan. Vallankaappauksen ollessa käynnissä pääministeri Laisenia Qarase oli pyytänyt Australian pääministeri John Howardia lähettämään australialaisia joukkoja torjumaan vallankaappaushanketta, mutta tämä oli kieltäytynyt.


title: WonderSwan Color

text: WonderSwan Color () on lelu- ja videopeliyritys Bandain kehittämä käsikonsoli, joka julkaistiin vuoden lopulla. Muiden WonderSwanien tapaan se ilmestyi ainoastaan Japanissa.


title: WonderSwan Color

text: Sen lisäksi, että mustavalkoiseen edeltäjäänsä nähden WonderSwan Color on selkeästi väririkkaampi, se sisältää myös enemmän keskusmuistia (64 kB) sekä muutamalla millimetrillä suurennetun näytön. Kuitenkin laitteen pitäminen joko horisontaalisessa tai vertikaalisessa peluuasennossa on edelleen mahdollista, eikä Coloria seurannut SwanCrystalkaan ole poikkeus. WonderSwan Colorin erikoisuuksiin lukeutuu lisäksi se, että ennen kuin laitteella voidaan pelata, sille on tallennettava omia henkilökohtaisia tietoja, joita ovat nimi, sukupuoli, syntymäaika ja veriryhmä.


title: WonderSwan Color

text: Siinä missä ensimmäinen WonderSwan kilpaili Nintendon Game Boy Colorin kanssa, yritettiin WonderSwan Colorin avulla käydä kilpailua Game Boy Advancea vastaan. Vaikka laitetta myytiin kohtalaisen hyvin, sen suosio perustui pitkälti pelkästään alhaiseen hintaan ja "Final Fantasy" -käännöksiin. Konsolin saama menestys ei siis ollut riittävän suuri horjuttamaan Nintendon ylivoimaista asemaa Japanin käsikonsolimarkkinoilla.


title: WonderSwan Color

text: Kuten aiempaa WonderSwania, Coloriakin julkaistiin erivärisissä kuorissa. Se oli saatavilla viidessä perusvärivaihtoehdossa: sininen, kristallinsininen, kristallinmusta, kristallinoranssi ja vaaleanpunainen. Konsolista tehtiin harvinaisempiakin "limited edition" -väriversioita.


title: WonderSwan Color

text: WonderSwan Coloria julkaistiin myös bundle-pakkauksissa, joita oli saatavilla rajoitetuin määrin. Jokaisen konsolin kuorilla oli oma teemansa, joka liittyi laitteen kanssa myytävään peliin. Tunnetuimpia bundle-pelejä olivat "Final Fantasy I" ja "II".


title: McLaren MP4/5

text: McLaren MP4/5 oli Neil Oatleyn McLaren-tallille suunnittelema Formula 1 -auto. Se perustui jonkin verran edeltäjäänsä MP4/4:ään. McLaren kilpaili autolla kausilla 1989 ja 1990 voittaen sekä kuljettajien että valmistajien mestaruuden molemmilla kausilla.


title: McLaren MP4/5

text: Kausi 1989 oli ensimmäinen kausi turbomoottoreiden kieltämisen jälkeen. Honda kehitti 3.5-litraisen V10-moottorin vuoden 1988 jälkipuoliskolla. MP4/5 osoittautui heti testeissä nopeaksi ja luotettavaksi. Alain Prostin avulla kehitetty auto oli kauden ennakkosuosikki. Vaikka Ferrarin uusi 640-auto oli erittäin nopea varsinkin Nigel Mansellin ajamana, siinä oli paljon luotettavuusongelmia puolielektronisen vaihteiston takia. Tämä antoi McLarenille etumatkaa.


title: McLaren MP4/5

text: McLarenilla voitettiin 10 kilpailua kauden aikana, Senna voitti 6 ja Prost 4. Miesten välit olivat tuolloin katkeamispisteessä, ja heidän keskinäisen taistelunsa vuoksi auton kehitystyö oli nopeampaa kuin kilpailijoilla. Vaikka Senna voitti enemmän kilpailuja, hän myös keskeytti useammin, yleensä kärkipaikalta moottorin pettämisen vuoksi jolloin hän menetti tärkeitä pisteitä. Sennan ja Prostin yhteenlaskettujen pisteiden avulla McLaren voitti helposti toisen peräkkäisen valmistajien mestaruutensa.


title: McLaren MP4/5

text: Prost siirtyi kaudeksi 1990 Ferrarille, koska hänen mielestään McLaren suosi Sennaa. McLaren toi kilpailuihin uudelleen suunnitellun vesion MP4/5:stä, MP4/5B:n. Siivet olivat saaneet uuden muodon, ja takaosa oli rakennettu uudelleen suurempien jäähdyttimien ympärille. Moottoria viritettiin ja Senna teki paljon kehitystyötä edelliskautta paremman luotettavuuden varmistamiseksi. Senna ja Gerhard Berger taistelivat Prostia ja Ferraria vastaan, voittaen 6 kilpailua ja vieden valmistajien mestaruuden. Koko kausi oli erittäin kovaa taistelua, sillä Ferrari F1 641 oli McLarenin tasoinen auto.


title: McLaren MP4/5

text: Japanin Grand Prix:ssä Senna kosti Prostille edelliskaudesta törmätessään Prostin perään 260 km/h nopeudella ensimmäisen kierroksen ensimmäisessä mutkassa, varmistaen itselleen kuljettajien maailmanmestaruuden.


title: Liukoisuus

text: Liukoisuus ilmoittaa liuenneen aineen määrän kyseisessä kylläisessä liuoksessa tietyssä lämpötilassa. Yleensä liukoisuuden yksikkönä on g/l tai g/100g.


title: Liukoisuus

text: Liuoksen sanotaan olevan kylläinen, kun siihen ei tietyssä lämpötilassa liukene lisää samaa ainetta. Jos liuos on kylläinen jonkin aineen osalta, siihen voi silti vielä liueta jotain toista ainetta. Jos vesiliuos on kylläinen esimerkiksi suolan osalta, siihen voi yhä liueta vaikkapa sokeria.


title: Liukoisuus

text: Useimpien aineiden liukoisuuteen lämpötila vaikuttaa niin, että liukoisuus kasvaa lämpötilan noustessa. Ruokasuola tekee kuitenkin poikkeuksen: lämpötila ei juuri vaikuta liukenevan ruokasuolan määrään.


title: Star Fox: Assault

text: Star Fox: Assault () on Nintendo GameCubelle julkaistu videopeli, joka on osa "Star Fox" -pelisarjaa. Peli kehitettiin Nintendon ja Namcon yhteistyönä. "Assault" julkaistiin vuonna 2005, ja ennen julkaisuaan se tunnettiin muun muassa nimillä "Star Fox: Armada" sekä "Star Fox 2".


title: Star Fox: Assault

text: "Assault" palauttaa "Star Fox" -sarjan sen avaruusräiskintä-juurille. Ennen "Assaultia" ilmestyneessä "Star Fox Adventuresissa" keskityttiin lähinnä maan päällä seikkailemiseen, eikä lentelykohtauksia ollut kuin harvassa. Peli sijoittuu ajallisesti vuoden jälkeen "Adventuresin" tapahtumista, jolloin "Star Fox" -ryhmä on saanut uusia vihollisia: Aparoideja.


title: Star Fox: Assault

text: Pelin yksinpeli on jaettu kolmeen tyyppiin. Pelaajat voivat lentää Arwing-aluksilla, kuten alkuperäisissä "Star Fox" -peleissä, mutta joissain tehtävissä pelaajan tulee kulkea jalkaisin tai ottaa käyttöönsä Landmaster-panssarivaunu. Peli on täysin lineaarinen: toisin kuin "Starwingissä" ja "Lylat Warsissa", pelaaja ei pysty valitsemaan itse omaa kulkureittiään.


title: Star Fox: Assault

text: Lentotehtävät ovat hyvin samanlaisia, kuin aiemmissa peleissä: Pelaaja lentää avaruudessa tai lähellä maanpintaa tuhoten kaikki vastaantulevat viholliset. Jotkin tehtävät tapahtuvat "raiteilla" ja joissakin pelaaja saa täyden liikkumisvapauden pienellä alueella.


title: Star Fox: Assault

text: Jaloin liikkuessa peli muuttuu kolmannen persoonan räiskintäpeliksi. Näissä tehtävissä pelaaja aloittaa laserpistoolin kanssa, mutta edetessään voi saada lisää aseita, kuten konekiväärin tai raketinheittimen.


title: Kamerapuhelin

text: Kamerapuhelin on matkapuhelin, jossa on kamera. Siinä on yleensä muitakin tavallisessa matkapuhelimessa harvinaisempia toimintoja kuten WAP-selain, multimediaviestit, äänitys ja java-sovellukset. Nykyään melkein kaikissa uusissa yli 50 euron hintaisissa puhelimissa on kamera. Yleensä kamerapuhelimella voi tallentaa myös videota.


title: Kamerapuhelin

text: Tiettävästi maailman ensimmäinen kamerapuhelin oli Samsungin SCH-V200, jossa oli 0,35 megapikselin kenno. Se tuli markkinoille Etelä-Koreassa kesäkuussa 2000. Marraskuussa 2000 tuli myyntiin Sharpin J-SH04, sen kenno on 0,11 megapikseliä. Kamerapuhelinta sai vain Japanista. Nokian 7550 tuli pienenä eränä kauppoihin kesäkuussa 2002, siinä oli 640*480 VGA kamera. Suomessa kameraliikkeissä suhtauduttiin uuteen tulokkaaseen rauhallisesti, kamerapuhelimen kuvaa pidettiin aivan liian heikkotasoisena. Tuolloin arveltiin, että jos kuva saadaan laadukkaammaksi, laitteesta saattaa tulla digitaalikameran kilpailija. Sony-Ericssonin kamerakännykkää odotettiin kauppohin saman vuoden syksyksi.


title: Kamerapuhelin

text: Helmikuun 2012 lopulla Nokia julkisti 808 PureView'n, jonka kameran kenno on 41-megapikselinen.


title: Kamerapuhelin

text: Ensimmäiset puhelinkamerat olivat aluksi yleensä VGA-tasoa, eli resoluutioltaan 640 x 480 eikä kuva ollut vielä kovin tarkka. Sen jälkeen markkinoille tulivat yhden megapikselin ja 1,3 megapikselin kamerat. Nykyisin matkapuhelinten kameroiden yleinen tarkkuus on viiden megapikselin luokkaa tai yli. Kehitys on johtanut yhä suurempiin resoluutioihin joten joissain malleissa, kuten esimerkiksi Nokia Lumia 1020:ssa, on 41 megapikselin kamera. Nykyisin kamerapuhelimet ovat suurilta osin syrjäyttäneet niin sanotut digipokkarit ja kuvanlaadultaan parhaat lähentelevät järjestelmäkameraa.


title: Virginian and Ohio

text: Virginian and Ohio (V&O) on W. Allen McClellandin luoman kuvitteellisen rautatieyhtiön sekä hänen rakentamansa kyseiseen kuvitteelliseen yhtiöön perustuvan pienoisrautatien nimi. Sekä kuvitteellinen yhtiö että pienoisrautatie ovat tunnettuja käsitteitä pienoisrautatieharrastajapiireissä ympäri maailman, sillä yleisen käsityksen mukaan Virginian and Ohio oli ensimmäinen pienoisrautatie, jonka liikenne oli alusta alkaen suunniteltu operoitavaksi todellista rautatieliikennettä mukaillen. Pienoisrautatietä on esitelty useaan otteeseen muun muassa alan harrastelehdessä, TRAINS Magazinessa, ja sitä on käytetty esikuvana myös alan harrastekirjallisuudessa ja oppaissa.


title: Virginian and Ohio

text: Virginian and Ohio -pienoisrautatie rakennettiin vuonna 1962 ja se sijoittui ajallisesti 1950-luvulle. Maantieteellisesti rautatie sijoittui Virginian Aftonin ja Elm Groven välille. Vuonna 1980 McClelland laajensi rautatietä Elm Grovesta Kingswood Junctioniin, ja samalla sijoitti aikakauden vuoteen 1968. Kolmas laajennusosa toteutui 1990-luvulla ja samalla esitetty aikakausi muuttui vuodeksi 1975.


title: Virginian and Ohio

text: Vuonna 2001 McClelland muutti uuteen asuntoon, ja pienoisrautatie jouduttiin hävittämään. Radan Clintwoodin ratapihaa kuvaava osuus on nykyisin näytteillä National Model Railroad Museumissa Chattanoogassa, Tennesseessä. McClelland on aloittanut Virginian and Ohio -radan uudelleenrakentamisen uuden asuntonsa kellariin.


title: Macrotus waterhousii

text: Macrotus waterhousii on yksi leikkojen heimoon kuuluvista lepakkolajeista. Sen siipien kärkiväli on 33–37 cm ja paino 12–18 g. "M. waterhousii"-lajilla ei ole vielä vakiintunutta suomenkielistä nimeä, mutta sen nimeksi on ehdotettu "korvaleikkoa".


title: Macrotus waterhousii

text: Laji käyttää ravintonaan yksinomaan hyönteisiä, pääasiassa perhosia ja kaskaita.


title: Macrotus waterhousii

text: "M. waterhousii"-lajia tavataan Meksikosta Guatemalaan ja lisäksi Bahamasaarilla, Jamaikassa, Kuubassa sekä eräillä muilla Karibian saarilla.


title: Macrotus waterhousii

text: Ne viettävät päivänsä luolissa, tunneleissa ja rakennuksissa.


title: Macrotus waterhousii

text: Ne voivat muodostaa useiden satojen yksilöiden yhdyskuntia, joissa yksilöt pysyttelevät erillään koskematta toisiinsa.


title: Nokia 3220

text: Nokia 3220 on kamerapuhelin, jossa on VGA-kamera, jossa videon tallennusmahdollisuus. Nokia julkisti puhelimen Nokia Totally Board -tapahtumassa Kreikan Thessalonikissa 31. toukokuuta 2004.


title: Nokia 3220

text: Nokia 3220 -puhelin on kolmitaajuuspuhelin, jota on tehty kahtena eri versiona. GSM 900/1800/1900 -verkoissa toimiva versio on tarkoitettu pääasiassa Euroopan ja Aasian markkinoille, ja GSM 850/1800/1900 -verkoissa toimiva versio Amerikan markkinoille.


title: Nokia 3220

text: Teksti-, kuva- ja multimediaviestien rinnalle Nokia esitteli Nokia 3220 -puhelimessa valoviestinnän. Heiluttamalla puhelinta ilmassa puolelta toiselle Fun Shell -kuorien LED-valot heijastavat ilmaan käyttäjän viestin. Laite oli ensimmäinen sisäänrakennetuilla LED-valoilla hälyttävä puhelin, jonka valot välkehti soittoäänien rytmissä. Puhelin oli suosittu juuri näyttävän valohälytystoimintonsa takia.


title: Nokia 3220

text: Nokia 3220 -puhelinta voi käyttää myös peliohjaimena Fun Shell -kuorien kanssa ns. liikepeleissä (motion game). Käyttäjä voi ohjata liikepelien hahmoja kallistelemalla ja kääntelemällä puhelinta kädessään. Kuorien mukana tulee kaksi liikepeliä: SwampRacer, vauhdikas rämevenekilpailu, sekä AirExpress, jossa pelaaja lentää eksoottisessa saaristossa.


title: Asiakaslehti

text: Asiakaslehti on yritysten käyttämä yritysjournalismin väline, jonka avulla yritys voi kertoa omasta arvomaailmastaan ja toiminnastaan. Yritykset tekevät itse suurimman osan suomalaisista asiakaslehdistä. Suurimpia ulkoistettujen asiakaslehtien tekemiseen keskittyneitä yrityksiä Suomessa ovat Kynämies, Lehdentekijät ja Sanoma Magazines. Asiakaslehden läheisiä sukulaisia ovat sidosryhmälehti, jäsenlehti ja henkilöstölehti.


title: Asiakaslehti

text: Lista suomalaista asiakaslehtiä tekevistä yrityksistä.


title: Trains

text: Trains on kuukausittainen junia ja rautatieliikennettä käsittelevä harrastelehti, jota julkaisee yhdysvaltalainen Kalmbach Publishing. Lehti on Model Railroaderin ohella kustantamon pääjulkaisu. Lehden tilaajapiiriin kuuluu sekä rautatieharrastajia että rautateiden työntekijöitä ympäri maailman.


title: Trains

text: Lehden perusti vuonna 1940 Al C. Kalmbach, ja sen kotipaikka on Waukesha Wisconsinissa. Lehden levikki on yli 100 000 kappaletta, joten se on sekä Pohjois-Amerikan vanhin että luetuin rautatieliikenteen harrastelehti.


title: Trains

text: Pääasiallisesti lehti käsittelee rautatiealan tapahtumia Yhdysvalloissa ja Kanadassa sekä usein myös Meksikossa. Satunnaisesti lehdessä on laajoja artikkeleita rautatieliikenteestä ympäri maailman.


title: Trains

text: Vuonna 2005 lehden päätoimittajaksi siirtyi The Charlotte Observer -lehden entinen päätoimittaja Jim Wrinn.


title: Ronnie Van Zant

text: Ronald Wayne ”Ronnie” Van Zant (15. tammikuuta 1948 – 20. lokakuuta 1977) oli yhdysvaltalainen muusikko, joka muistetaan Lynyrd Skynyrd -yhtyeen laulajana. Hän oli yhtyeen perustaja ja itseoikeutettu johtaja kuolemaansa saakka. Van Zant kuoli lento-onnettomuudessa.


title: Ronnie Van Zant

text: Van Zant oli syntynyt Jacksonvillessä, Floridassa. Määrätietoisen työn tuloksena syntyi yhtye, jonka musiikissa yhdistyi erityisesti 1960-luvun brittirock ja country. Ronnie Van Zantille tyypillinen piirre oli lavaesiintyminen paljain jaloin. Van Zant itse kommentoi haluavansa tuntea, kuinka lava on liekeissä: ”feel the heat of the stage”. Hänen vaimonsa Judy Van Zant Jenness on sittemmin kertonut, että Ronniella oli luupiikki, joka oli kiusana kenkien kanssa; ilmeisesti vaiva oli syntynyt koulun jalkapallotunneilla.


title: Ronnie Van Zant

text: Ronnie Van Zant myös kirjoitti suurimmaksi osaksi omat lyriikkansa, ja hänen arvostetuin teoksensa on sanoitus rockballadiin ”Free Bird”. Muita tunnettuja sanoituksia ovat ”Sweet Home Alabama”, ”Tuesday’s Gone”, ”Gimme Three Steps” ja ”All I Can Do Is Write About It”. Van Zant menehtyi lento-onnettomuudessa lokakuussa 1977. Hänet muistetaan maltillisena lavaesiintyjänä, jolla oli itsensä korostamisen sijaan tapana tarkkailla muiden yhtyeen jäsenten, erityisesti kitaristien toimintaa.


title: Ronnie Van Zant

text: Van Zant oli vannoutunut J. J. Calen ihailija ja Skynyrd tekikin coverversiot Calen kappaleista ”Call Me The Breeze” ja ”(I Got) The Same Old Blues”. Samoin hän oli erityisesti countrymusiikin ystävä ja Skynyrd teki coverversion Merle Haggardin ”Honky Tonk Night Time Manista”.


title: Ronnie Van Zant

text: Myös Van Zantin pikkuveljet ovat laulajia, Donnie Van Zant johtaa yhtyettään 38 Special ja nuorin Johnny Van Zant on nykyisin Lynyrd Skynyrdin laulaja.


title: Monacon Grand Prix 1961

text: Monacon Grand Prix 1961 oli Formula 1 -sarjan osakilpailu, joka ajettiin 14. toukokuuta 1961 Monacossa. Kilpailu oli kauden ensimmäinen, ja sen voitti Stirling Moss.


title: Hollannin Grand Prix 1961

text: Hollannin Grand Prix 1961 oli Formula 1 -sarjan osakilpailu, joka ajettiin 22. toukokuuta 1961 Zandvoortin radalla. Kilpailun voitti Wolfgang von Trips, jolle voitto oli kauden ja uran ensimmäinen.


title: Belgian Grand Prix 1961

text: Belgian Grand Prix 1961 oli Formula 1 -sarjan osakilpailu, joka ajettiin 18. kesäkuuta 1961 Spa-Francorchamps'n radalla. Kilpailun voitti Phil Hill, jolle voitto oli kauden ensimmäinen.


title: Ranskan Grand Prix 1961

text: Ranskan Grand Prix 1961 oli Formula 1 -sarjan osakilpailu, joka ajettiin 2. heinäkuuta 1961 Reims-Gueux -radalla. Kilpailun voitti debyyttikilpailuaan ajanut Giancarlo Baghetti. Voitto jäi Baghetille ainoaksi. Baghetti on nykyäänkin ainoa kuljettaja, joka on onnistunut voittamaan ensimmäisen kilpailunsa Formula 1:ssä.


title: Britannian Grand Prix 1961

text: Britannian Grand Prix 1961 oli Formula 1 -sarjan osakilpailu, joka ajettiin 15. heinäkuuta 1961 Aintree Racecourse -radalla. Kilpailun voitti Wolfgang von Trips.


title: Saksan Grand Prix 1961

text: Saksan Grand Prix 1961 oli Formula 1 -sarjan osakilpailu, joka ajettiin 6. elokuuta 1961 Nürburgringin radalla. Kilpailun voitti Stirling Moss, jolle voitto oli kauden toinen.


title: Italian Grand Prix 1961

text: Italian Grand Prix 1961 oli Formula 1 -sarjan osakilpailu, joka ajettiin 10. syyskuuta 1961 Monzan radalla. Kilpailun voitti Phil Hill, jolle voitto oli kauden toinen. Saksalainen Wolfgang von Trips menehtyi kilpailussa traagisessa onnettomuudessa, jonka seurauksena kuoli myös 15 katsojaa. Von Tripsin ja Jim Clarkin autojen renkaat osuivat yhteen kilpailun toisella kierroksella ennen "Parabolica"-mutkaa. Von Tripsin auto syöksyi katsomoon. Wolfgang von Trips ja 11 katsojaa kuoli välittömästi. Neljä katsojaa kuoli myöhemmin vammoihinsa. Luku on suurin kuolonuhrien määrä Formula 1 -kilpailussa ikinä, kun katsojat lasketaan mukaan.


title: Yhdysvaltain Grand Prix 1961

text: Yhdysvaltain Grand Prix 1961 oli Formula 1 -sarjan osakilpailu, joka ajettiin 8. lokakuuta 1961 Watkins Glenin radalla. Kilpailu oli kauden viimeinen, ja sen voitti Innes Ireland, jolle voitto oli kauden ensimmäinen.


title: Bill Hota & Pulvers

text:
Bill Hota & Pulvers on 1993 perustettu suomalainen pop-henkinen musiikkiyhtye, joka esittää suomalaista kansanmusiikkia. Tyyliltään eteläpohjalainen Bill Hota & The Pulvers on Eemelin ja Jaakko Tepon tyylisten kuplettilaulajien linjoilla. Alkuperäisessä kokoonpanossa soittivat Jussi Ala-Kuha (mandoliini ja laulu), Pentti Haapanen (kitara ja laulu) ja Juhani Lautamaja (kontrabasso ja laulu).
Jussi Ala-Kuha menehtyi sairauskohtaukseen maaliskuussa 2007 ja Bill Hota & Pulversin johtotähti Bill Hota oli poissa. Pulversin jäsenet kuitenkin keräsivät voimansa uudelleen ja uudeksi jäseneksi trioon valittiin Kyösti Järvelä. Yhtye on julkaissut kolme studioalbumia ja yhden EP:n.


title: Bill Hota & Pulvers

text: Yhtye on nimetty entisen särkylääkkeen mukaan.


title: Bill Hota & Pulvers

text: Bill Hota & Pulvers saavutti vuonna 1995 MTV3:n järjestämän Kiitorata '95 -kykyjenetsintäkilpailun III sijan. Yhtyeen esittämä kappale "Lempiä isäntä" julkaistiin sen jälkeen kilpailusta kootulla "Kiitorata 32 uutta sävellystä" -kokoelma-albumilla. Seuraavana vuonna 1996 Bill Hota &Pulvers julkaisi demonsa "Tukkilaane".


title: Bill Hota & Pulvers

text: 1997 Vuoden Speliyhtye. Valinnan suoritti Eteläpohjalaiset Spelit kansanmusiikkiyhdistys ry:n hallitus.


title: Bill Hota & Pulvers

text: 1999 Uusi Kansanmusiikki -lehden asiantuntijaraadin äänestyksessä Hota valittiin Vuoden yhtye -sarjassa kolmanneksi ja Rytmiä rupis -CD Vuoden levy -sarjassa samoin kolmanneksi.


title: Bill Hota & Pulvers

text: 2000 Kaustisen kansanmusiikkijuhlien vuoden yhtye. Valinnan teki Kansanmusiikkisäätiön hallitus. Vuonna 2002 yhtye julkaisi musiikkivideon kappaleelleen "Vaikia asia". Videon tuotti Storyfilmi ja ohjasi Juha Tapaninen.


title: Bill Hota & Pulvers

text: Näiden lisäksi Bill Hota & The Pulvers on esiintynyt Suomen televisiossa ja radiossa vuosien saatossa useita kertoja.


title: Jaavankääpiökauris

text: Jaavankääpiökauris ("Tragulus javanicus") on kääpiökauriiden heimoon kuuluva sorkkaeläin, joka muistuttaa paljon eteläamerikkalaisia kultajäniksiä. Jaavankääpiökauris on 45–50 cm pitkä ja painaa 2–3 kg. Sen säkäkorkeus on noin 20 cm.


title: Jaavankääpiökauris

text: Jaavankääpiökauriita tavataan Kaakkois-Aasiassa ja Länsi-Intian saaristossa. Se elää trooppisissa metsissä, mukaan lukien mangrovetiheiköt. Se on liikkeellä yöllä, jolloin se syö erilaisia kasveja sekä osittain myös pikkueläimiä. Naaras synnyttää 5–6 kuukauden kantoajan jälkeen 1–2 poikasta, jotka kasvavat jo viidessä viikossa emonsa kokoisiksi.


title: TARDIS

text: TARDIS (myös TT Capsule) on brittiläisessä tieteistelevisiosarjassa "Doctor Who" keskeisessä osassa esiintyvä kuvitteellinen aikakone ja avaruusalus. Nimi on akronyymi sanoista Time And Relative Dimensions In Space. Suomenkielisiä versioita "TARDIS"-nimestä on kaksi, riippuen käännöksestä: Tähtiaika-Avaruuden Rakenteen Dimensionaalinen IlmaSäiliö ja myös uudemmissa tv-esityksissä käytetty Tähtiaika-Avaruuden RakenneDimensioiden IlmaSaareke. Finnkinon VHS:llä julkaisemassa elokuvassa "1999 maailman tuho" ("Doctor Who", 1996) Tardis tunnetaan suomeksi nimellä Vitka.


title: TARDIS

text: TARDIS on Ajan Herrojen kehittämä laite, joka pystyy kuljettamaan sen omistajaa eri paikkoihin ajassa sekä avaruudessa. Tohtorin malli on tyyppiä 40 ja muuttunut ulkonäöltään lontoolaisen poliisipuhelinkopin näköiseksi.


title: TARDIS

text: Vaikka ulkopuolelta TARDIS näyttää tavallisen kopin kokoiselta, sisältä se on valtavan iso monihuoneinen alus, josta on näytetty muun muassa makuuhuoneita, varaston kokoinen vaatehuone, luostarityylinen rentoutumisalue, uima-allas ja lukuisia muita huoneita. Sarjan mukaan TARDISin ovi johtaa toiseen ulottuvuuteen, joten fyysisiä rajoituksia sisäpuolen koon suhteen ei ole. TARDISin sisäpuoli muuttui sarjan aikana, kun uusiin tuotantokausiin rakennettiin jatkuvasti päivitettyjä TARDIS-lavasteita, mutta kaikissa on päähuoneen keskellä suunnilleen samanlainen kuusisivuinen konsoli, jonka keskiosa liikkuu matkustamisen aikana, ja jonkinlainen monitori, josta näkyy tilanne TARDISin ulkopuolella. Jaksossa ”Time Crash” Tohtori viittaa siihen, että TARDISin sisäpuolta voi muokata kuten kotitietokoneen työpöytäteemaa. Eräs sarjan jatkuvista vitseistä liittyy TARDISin kokoon: usein uusi matkakumppani huomaa alusta tutkiessaan sen olevan sisältä suurempi kuin ulkoa ja huomauttaa siitä Tohtorille, yleensä jatkaen aluksen tutkimista kummaltakin puolelta epäuskon vallassa.


title: TARDIS

text: Juonen mukaan TARDIS valitsi muotonsa ajan ja paikan mukaan herättääkseen mahdollisimman vähän huomiota, mutta ensimmäisen vuonna 1963 esitetyn jakson jälkeen sen naamioitumismekanismi jumittui ja alus jäi pysyvästi poliisipuhelinkopin näköiseksi. Poliisipuhelinkopit olivat koppeja, joista partioiva poliisi pystyi soittamaan päämajaan, suojautua sateelta, tai pitää taukoa ja juoda kupillisen teetä. Tällaiset kopit olivat hyvin yleisiä 1960-luvun Lontoossa, mutta taskukokoisen radiopuhelimen yleistyminen johti siihen, että melkein kaikki poliisipuhelinkopit poistettiin Britanniasta 1970-luvulla, ja pian "Doctor Who" oli lähes ainoa paikka, jossa sellaista koppia vielä näkyi.


title: TARDIS

text: Sarjassa näkyy silloin tällöin muiden Ajan Herrojen TARDIS-aluksia, mutta niiden ulkonäkö on aivan erilainen, koska niiden naamioitumismekanismit ovat vielä kunnossa. Sisältä ne kuitenkin yleensä muistuttavat Tohtorin alusta. Douglas Adamsin kirjoittama jakso ”Shada” kertoi yliopistoprofessorista, joka oli salaa Ajan Herra ja jonka TARDIS oli hänen toimistonsa.


title: TARDIS

text: TARDIS on kuitenkin elävä olento, joten sillä on tunteet. Joissakin jaksoissa Tohtori puhuu Tardikselle ja on jopa silittänyt sitä.


title: TARDIS

text: Sarjassa hahmot useimmiten kutsuvat alusta ”TARDIS”-nimellä, mutta vanhoissa jaksoissa sitä kutsuttiin joskus vain ”alukseksi”.


title: TARDIS

text: Sana ”TARDIS” on niin vakiintunut brittiläisten sanavarastoon, että se löytyy sanakirjasta ja sitä voi käyttää arkielämässä kuvaamaan mitä tahansa tilannetta, missä sisäpuoli vaikuttaa paljon isommalta kuin luulisi ulkopuolen perusteella. Esimerkiksi Britannian entinen pääministeri Tony Blair käytti sanaa kuvaamaan työpaikkansa Downing Street 10 yllättävän isoa sisäkokoa.


title: TARDIS

text: TARDISin nimi ja poliisipuhelinkopin ulkonäkö ovat nykyään molemmat BBC:n rekisteröimiä tavaramerkkejä.


title: Pekko (nimi)

text: Pekko on suomalainen miehen etunimi. Pekon nimipäivä on 29. kesäkuuta. Pekko-nimisiä on Suomessa vuoden 2015 loppuun mennessä ollut 579. Nimeä ei ole annettu yhdellekään naiselle.


title: Pekko (nimi)

text: Nimimuunnos Pekko on pääasiassa itäsuomalainen, joskin siitä on tietoja myös Pohjanmaalta. Myös se on jo vanha: asiakirjoissa siitä on tietoja jo keskiajalta, 1400-luvulta. Nimen pohjalta syntyneitä sukunimiä ovat esimerkiksi Hämeessä ja Kymenlaaksossa yleinen Pekkola ja savolainen Pekkonen. Kalenterinimenä Pekko on melko uusi tulokas: se on ollut Pietarin ja Pekan rinnalla vuodesta 1953.


title: Pekko (nimi)

text: Pekko on suomalaisen mytologian olento, pellonpekko, myyttinen kylväjä. Häneltä sai myös apua peltojen kylvämiseen. Hän oli maanviljelyn ja peltojen jumala. Pekkoa pidettiin myös oluen jumalana. Uno Harvan mukaan Pekko oli antiikin Bacchusen tapaan myös laulun ja runouden jumala.


title: Kaarlo Halttunen

text: Kaarlo Einari Halttunen () oli suomalainen näyttelijä. Hän esiintyi kaikkiaan 63 elokuvassa vuosien 1933–1973 aikana. Halttunen näytteli esimerkiksi Edvin Laineen elokuvissa "Niskavuoren Heta" (1952) Akusti Harjulana, "Tuntematon sotilas" (1955) Rahikaisena, elokuvan "Vieras mies" (1957) juoppona insinöörinä, elokuvien "Täällä Pohjantähden alla" (1968) ja "Pohjantähti" (1973) Preeti Leppäsenä. Halttusella oli myös pääosa Eero Koskinen -nimisenä juoppomiehenä Jack Witikan elokuvassa "Mies tältä tähdeltä" (1958).


title: Kaarlo Halttunen

text: Halttunen tunnetaan myös pitkästä urastaan teatterissa. Hän näytteli vuodesta 1934 alkaen Turussa, Viipurissa ja Tampereella, kunnes sotien jälkeen kinnitettiin Helsingin Kansanteatteriin ja vuonna 1952 Suomen Kansallisteatteriin.


title: Kaarlo Halttunen

text: Halttunen oli naimisissa näyttelijä Hilkka Helinän kanssa vuosina 1939–1973, ja pariskunnalla on kaksi tytärtä, ohjaaja-näyttelijä Elina Halttunen ja näyttelijä Marjukka Halttunen, sekä yksi poika, Pekka Halttunen.


title: Kaarlo Halttunen

text: Halttunen sai Pro Finlandia -mitalin vuonna 1959.


title: Auslan

text: Auslan eli australialainen viittomakieli on Australiassa käytetty viittomakieli. Auslan on lyhenne sanoista "Australian Sign Language". Kielellä on 14 000 käyttäjää.


title: Auslan

text: Australialainen viittomakieli on kehittynyt brittiläisestä viittomakielestä ja on sukua myös uusiseelantilaiselle viittomakielelle. Vaikutteita on tullut myös irlantilaisesta ja amerikkalaisesta viittomakielestä. Kieli käyttää kaksikätisiä sormiaakkosia, kuten brittiläinen ja uusiseelantilainen viittomakieli.


title: Auslan

text: Auslan kehittyi Isosta-Britanniasta tulleiden kuurojen siirtolaisten keskuudessa 1800-luvulla.


title: Holidays in the Sun

text: Holidays in the Sun on brittiläisen punkyhtye Sex Pistolsin neljäs single. Se on yhtyeen viimeinen single ennen laulaja Johnny Rottenin eroamista. Kappale kertoo yhtyeen matkasta Berliiniin, Saksaan.


title: Holidays in the Sun

text: ”Holidays in the Sun” -kappale julkaistiin yhtyeen ainoalla studioalbumilla "Never Mind the Bollocks, Here’s the Sex Pistols". Se on albumin ensimmäinen kappale. Singlen B-puolena oli kappale ”Satellite”, joka löytyy myös albumilta "Spunk".


title: Tuomas Vitikka

text: Tuomas Vitikka on Eino Leinon esikoisromaani joka ilmestyi vuonna 1906. Se käsittelee suomalaista yhteiskuntaa ja sen mullistuksia päähenkilönsä Tuomas Vitikan kautta. Teos on ns. "Routavuositrilogian" ensimmäinen osa, muut osat ovat "Jaana Rönty" (1907) ja "Olli Suurpää" (1908). Tuomas Vitikka sai ilmestyessään ristiriitaiset arviot. Kehuja tuli satiirista sekä ajankohtaisuudesta, moitteita taas hajanaisuudesta.


title: Pellervon taloustutkimus

text: Pellervon taloustutkimus (lyh. PTT, helmikuuhun 2010 saakka Pellervon taloudellinen tutkimuslaitos) on suomalainen taloustieteellistä tutkimusta harjoittava yleishyödyllinen laitos. PTT:n perustivat Pellervo-Seura ja Maataloustuottajain Keskusliitto vuonna 1979. PTT:n tutkimusprojektit keskittyvät lähinnä maa- ja metsätalouteen liittyviin taloustieteellisiin kysymyksiin. Lisäksi PTT laatii säännöllisesti ennusteita talouden eri osa-alueilta, painottuen kuitenkin maa- ja metsätalouteen.


title: Pellervon taloustutkimus

text: PTT:n toimitusjohtaja oli kesäkuun 5. päivään 2015 asti Pasi Holm, joka jätti tehtävänsä yllättäen "yhteisymmärryksessä" laitoksen johdon kanssa. Hallituksen puheenjohtaja on MTK:n puheenjohtaja on Juha Marttila. Uuden toimitusjohtajan valintaan saakka väliaikaisena toimi tutkimusjohtaja Perttu Pyykkönen. 1. tammikuuta 2016 tehtävässä aloitti osuustoiminnan professori Iiro Jussila. Muuta henkilökuntaa PTT:llä on noin 20.


title: Pellervon taloustutkimus

text: PTT:n vuosittainen budjetti on noin 1,5 miljoonaa euroa. Rahoituksestaan seura saa noin puolet jäsenmaksuina, loppuosa koostuu valtionavuista ja tutkimusmäärärahoista.


title: Pellervon taloustutkimus

text: Vaikka PTT, samoin kuin Palkansaajien tutkimuslaitos (PT), Elinkeinoelämän valtuuskunta (EVA) tai Elinkeinoelämän tutkimuslaitos (ETLA) pyrkivät tutkimustoiminnassaan sitoutumattomuuteen, on niiden toiminnassa myös poliittisia vivahteita.


title: Pellervon taloustutkimus

text: Metsäteollisuus ry:n rahoittamassa PTT:n tutkimuksessa EU:n vuoden 2030 ilmastotavoitteiden saavuttaminen nostaisi sähkön hintaa Suomessa tasolta 40 euroa megawattitunti tasolle 52–70 euroa megawattitunti. Tästä kärsisi erityisesti suomalainen teollisuus.


title: Victoria Cougars

text: Victoria Cougars oli kanadalainen jääkiekkojoukkue, joka pelasi PCHA- ja WHL-liigaa. Joukkue oli kotoisin Brittiläisen Kolumbian Victoriasta. Vuonna 1922 joukkue muutti nimensä Victoria Cougarsiksi. Tätä ennen se oli pelannut nimellä Aristocrats.


title: Victoria Cougars

text: Cougars voitti Stanley Cupin vuonna 1925 ja seuraavana vuonna puolusti mestaruuttaan NHL-joukkue Montreal Maroonsia vastaan, mutta hävisi. Tämän jälkeen Stanley Cup -pokaalia alettiin jakaa pelkästään NHL:n mestarille, joten Cougars oli viimeinen NHL:n ulkopuolinen joukkue, joka voitti Stanley Cupin. WHL-liiga hajosi samalla ja monet Cougarsin pelaajista myytiin Detroitiin, jonka joukkue otti nimen Detroit Cougars, josta tuli muutaman vuoden päästä Detroit Red Wings.


title: Victoria Cougars

text: Huomattavin Cougarsissa pelannut pelaaja on Hockey Hall of Fame -jäsen Frank Frederickson


title: Hōryū-ji

text: Hōryū-ji (, "kukoistavan lain temppeli") on Ikarugan kylässä Naran prefektuurissa Japanissa sijaitseva buddhalainen temppeli. Temppelin koko nimi on "Hōryū gakumon-ji" (), suomeksi "kukoistavan lain opettamisen temppeli". Temppeli toimii myös seminaarina ja luostarina ja sitä pidetään yhtenä maailman vanhimmista puurakennuksista. Vuonna 1993 Hōryū-ji nimettiin yhdeksi Unescon maailmanperintökohteeksi ja lisäksi Japanin hallitus on listannut temppelin yhdeksi maan kansallisaarteista.


title: Hōryū-ji

text: Shōtoku Taishi päätti rakennuttaa temppelin 600-luvun alussa. Temppelin rakentajana toimi Kongō Gumi -niminen yritys; tähän aikaan temppeli tunnettiin nimellä "Ikaruga-dera" (). Ensimmäinen temppeli valmistui vuonna 607. Se omistettiin Yakushille, joka oli parantamisen Nyorai (Buddhan ilmentymä). Toinen henkilö, jota temppelin rakentamisella haluttiin kunnioittaa, oli Shōtoku Taishin isä keisari Yōmei. Kaivaukset ovat osoittaneet, että alkuperäinen temppeli sijaitsi nykyisen temppelin itäosassa. Alkuperäinen temppeli tuhoutui salamaniskun seurauksena syttyneessä tulipalossa vuonna 670. Vuosien 670 ja 700 välillä temppeli rakennettiin uudestaan, mutta sen sijaintia muutettiin hieman. Hōryū-jia on sittemmin korjattu ja sen sijainti on siirtynyt myös 1100-luvun alussa, vuonna 1374 ja vuonna 1603. On arvioitu, että vain noin 15–20 prosenttia nykyisen Kondōn rakennusmateriaaleista on alkuperäisestä temppelistä.


title: Hōryū-ji

text: Soga-klaani kukisti Shōtokun suvun valtataistelussa, ja suku hävitettiin. Sogat kuitenkin kunnioittivat kilpailevaa sukua ja sallivat temppelin jälleenrakennuksen. Temppelistä tuli myöhemmin merkittävä Hossō-buddhalaisuuden uskonnollinen keskus.


title: Pianokonsertto nro 21 (Mozart)

text: Wolfgang Amadeus Mozartin Pianokonsertto nro 21 C-duuri (KV 467) valmistui vuonna 1785. Siinä on kolme osaa:Konsertto on saanut sen alkuperään liittymättömän lisänimen "Elvira Madigan", koska sen Andante-osaa käytettiin Bo Widerbergin ohjaamassa kansainvälisesti menestyneessä ruotsalaiselokuvassa "Elvira Madigan" (1967).


title: REXX

text: REXX tai Rexx (REstructured eXtended eXecutor) on Mike Cowlishaw'n vuonna 1979 IBM VM -ympäristöön kehittämä ohjelmointikieli.


title: REXX

text: Kieli on yleensä tulkattava ohjelmointikieli, joka suunniteltiin helpoksi käyttää ja oppia. Sitä käytetään sekä komentosarjakielenä että erilaisten sovellusten makrokielenä.


title: REXX

text: Kieli on perinteisesti proseduraalinen, mutta nykyään siitä on olemassa myös oliopohjainen versio nimeltä ooRexx (ent. "Open Object Rexx").


title: REXX

text: REXXissä on tehokkaat työkalut tekstimuotoisen tiedon käsittelyyn. Kielen "stem"-käsite ja toiminta mahdollistaa moniulotteisen taulukoinnin, jossa indeksit ovat vapaasti asetettavia merkkijonoja.


title: REXX

text: REXX on saatavissa lähes kaikkiin käyttöjärjestelmiin sekä kaupallisena että avoimen lähdekoodin Regina REXX toteutuksena.


title: REXX

text: Esimerkin muuttuja "ref." on stem. Huomattakoon, että muuttujaan "kwd" on asetettu vain ne avainsanat, joita tässä esimerkissä käytetään. Niitä on paljon muitakin. Lisäksi on oletettu, että kommentit ovat rivin lopussa eivätkä ne jatku toiselle riville. Samoin merkkijonojen on oletettu olevan yhdellä rivillä. REXX ei rajoita näitä, mutta hyvä koodaustyyli ei suosi niiden käyttöä.


title: REXX

text: Yllä olevan esimerkin toteuttaminen Linux-ympäristössä Regina REXX:llä, kun syötteenä on itse ohjelmakoodi:


title: Sprinttiuinnin Euroopan-mestaruuskilpailut 1993

text: Sprinttiuinnin Euroopan-mestaruuskilpailut järjestettiin vuonna 1993 kolmannen kerran. Kilpailut pidettiin Ison-Britannian Gatesheadissa 11.–13. marraskuuta. Kilpailujen järjestäjänä toimi Euroopan uimaliitto LEN. Kisojen menestynein maa oli 23 mitalia (yhdeksän kultaa, seitsemän hopeaa, seitsemän pronssia) saavuttanut Saksa.


text: Isäntämaa


title: Gábor Babos

text: Gábor Babos (s. 24. lokakuuta 1974 Sopronissa, Unkarissa) on unkarilainen jalkapallomaalivahti, joka edustaa tällä hetkellä Alankomaiden pääsarjan NEC Nijmegeniä.


title: Gábor Babos

text: Babos on pelannut Alankomaissa vuodesta 2000 asti. Hän siirtyi NAC Bredaan kotimaansa pääsarjasta MTK Budapestin joukkueesta. Lisäksi Babos on torjunut yhden kauden verran Feyenoordissa.


title: Ahvenanmaan tulevaisuus

text: Ahvenanmaan tulevaisuus () on Ahvenanmaalla toimiva separatistinen puolue, jonka päämääränä on tehdä Ahvenanmaasta itsenäinen valtio. Itsenäisyys on puolueen mielestä ainoa vaihtoehto Ahvenanmaan yksikielisen ruotsalaisen kulttuuriperinnön säilyttämiseksi. ÅF:llä on Ahvenanmaan maakuntapäivillä kolme edustajaa. Puolueen puheenjohtaja on Axel Jonsson.


title: Ahvenanmaan tulevaisuus

text: Puoluetta alettiin rakentaa 2000-luvulle tultaessa keväästä 1999 lähtien toimineen "Ålands Framtid -seuran" pohjalta, ja lokakuussa 2001 yhdistysrekisteriin hyväksyttiin "Föreningen för Ålands Framtid".


title: Ahvenanmaan tulevaisuus

text: ÅF kuuluu Euroopan vapaa allianssi -europuolueeseen (EFA). EFA on alueellisten ja autonomististen puolueiden yhteenliittymä, jonka jäsenet tunnustavat alueiden oikeudet itsemääräämiseen. ÅF liittyi EFA:n tarkkailijajäseneksi toukokuussa 2006 ja täysjäseneksi vuotta myöhemmin. ÅF:llä on edustajia EFA:n elimissä ja EFA:n jäsenet ovat ottaneet ahvenanmaalaisten asian esille muun muassa europarlamentissa.


title: Ahvenanmaan tulevaisuus

text: Puolue osallistui Ahvenanmaan maakuntavaaleihin ensimmäisen kerran lokakuussa 2003 ja se sai maakuntapäiville kaksi edustajaa. Suurinta puolueen kannatus oli Eckerössä (11,5 %) ja puolueen toinen maakuntapäiväedustaja Brage Eklund valittiin kyseisestä kunnasta. Neljä vuotta myöhemmin puolueen ääniosuus kasvoi hieman, mutta se sai jälleen kaksi paikkaa. Puolueen toinen edustaja vaihtui, kun Eklund putosi maakuntapäiviltä ja valituksi tuli Harry Jansson. Keväällä 2009 toinen ÅF:n edustajista loikkasi Ahvenanmaan keskustan ryhmään. Hänet valittiin uuden puolueensa johtoon. Syksyn 2011 vaaleissa ÅF sai kolme paikkaa maakuntapäiville. Valituiksi tulivat uudelleenvalittu Eriksson, paluun tehnyt Eklund ja kokonaan uutena Axel Jonsson.


title: Ahvenanmaan tulevaisuus

text: Kunnallisvaaleissa 2003 puolue sai yhden edustajan (Anders Eriksson) Jomalan valtuustoon. Vaaleissa 2007 ÅF sai edustajan Maarianhaminan (Tom Forsbom) ja Jomalan (Eriksson) valtuustoihin. Vuonna 2011 puolueella oli ehdokkaita kolmessa kunnassa ja se sai yhden lisäpaikan Maarianhaminassa.


title: Ahvenanmaan tulevaisuus

text: Vuonna 2011 ÅF osallistui ensimmäistä kertaa eduskuntavaaleihin. ÅF:n Axel Jonsson oli ehdokkaana Åländsk Samling -yhteislistalla, johon osallistuivat myös sosialidemokraatit ja keskusta. Paikan vei ÅS-listan Elisabeth Nauclér. Jonsson sai 394 ääntä (3,8 %).


title: Kaartamo Kettunen Kuustonen

text: Kaartamo Kettunen Kuustonen oli Esa Kaartamon, Edu Kettusen ja Mikko Kuustosen yhteinen musiikkiprojekti vuosituhannen vaihteen paikkeilla.


title: St. Johns (Arizona)

text: St. Johns (navajoksi Tsézhin Deezʼáhí) on Apachen piirikunnan pääkaupunki, Arizonassa, Yhdysvalloissa. Vuonna 2009 St. Johnsissa asui 3 675 henkilöä.


title: St. Johns (Arizona)

text: Vuoden väestönlaskennan aikaan, St. Johnsissa asui 3 269 henkilöä ja siellä oli 989 taloutta ja 805 perhettä. Väestötiheys oli 190,9/km². St. Johnsissa oli 1 392 asuntoa, joiden keskimääräinen tiheys oli 81,3/km².


title: St. Johns (Arizona)

text: Asukkaista 80,48 % oli valkoisia, 0,37 % afroamerikkalaisia, 6,24 % intiaaneja, 0,28 % aasialaisia, 0,03 % Tyynenmeren saarilta kotoisin olevia, 9,12 % muita ja 3.49 % monirotuisia. Hispaanoja oli 23.19 % väestöstä. St. Johnsissa oli 989 kotitaloutta joista 44,3 % asui alle 18-vuotiaita lapsia, 66,7 % asui yhdessä asuva aviopari ja 18,6 % oli perheettömiä. 6,2 % oli yksin asuvia yli 65-vuotiaita. Talouksien keskimääräinen koko oli 3,19 henkilöä, ja perheiden keskimääräinen koko oli 3,55 henkilöä.


title: St. Johns (Arizona)

text: 100:aa naista kohden St. Johnsissa oli 101,2 miestä. Jokaista 100:aa yli 18-vuotiasta naista kohden, St. Johnsissa oli 100,1 yli 18-vuotiasta miestä.


title: St. Johns (Arizona)

text: Mediaanipalkka taloutta kohden oli 35 215 Yhdysvaltain dollaria, ja mediaanipalkka perhettä kohden oli 37 478 Yhdysvaltain dollaria. Miesten mediaanipalkka oli 38 477 Yhdysvaltain dollaria, ja naisten 24 009 Yhdysvaltain dollaria. Noin 12 % perheistä ja 15 % väestöstä eli köyhyysrajan alapuolella, heistä 18,2 % oli alle 18-vuotiaita ja 10,8 % yli 65-vuotiaita.


title: St. Johns (Arizona)

text:
St. Johnsissa asuvien ikäjakauma prosentteina vuonna 2000:
Väestön mediaani-ikä oli 31 vuotta.


title: Jesse Capelli

text: Jesse Capelli (s. Jennifer Leone, 21. toukokuuta 1979 Vancouver, Brittiläinen Kolumbia) on kanadalainen pornonäyttelijä.


title: Jesse Capelli

text: Capelli aloitti mallin työt 14-vuotiaana. Vuonna 1998 hän muutti Los Angelesiin halutessaan näyttelijäksi. Hän esiintyi "Perfect 10" -miestenlehdessä ja teki lehden kanssa sopimuksen kolmeksi vuodeksi.


title: Jesse Capelli

text: Tämän jälkeen hän esiintyi useissa muissa lehdissä kuten "High Societyssa", "Pabossa", "Man's Worldissa" ja "Penthousessa". Hän oli myös Penthousen "Pet of the Month" huhtikuussa 2004.


title: Jesse Capelli

text: Pornografian lisäksi hän on näytellyt pieniä rooleja televisiosarjoissa ja elokuvissa kuten "Van Wilder" ja "Not Another Teen Movie".


title: Josef Strauss

text: Josef Strauss (1829–1870) oli itävaltalainen säveltäjä, joka kuului Straussin musiikkisukuun. Hän opiskeli aluksi tekniikkaa. Veljensä Johannin saatua hermoromahduksen vuonna 1853 hän alkoi johtamaan tämän orkesteria. Sijaisuuden päätyttyä Josef taivuteltiin jatkamaan muun perheen mukana musiikkialalla. Hän sävelsi yli 300 tanssia ja sovitti satoja muiden sävellyksiä.


title: Josef Strauss

text: Hänen omaan tuotantoonsa kuuluu mm. valssi "Itävallan kyläpääskysiä".


title: St. Johns

text: St. Johns voi viitata seuraaviin maantieteellisiin kohteisiin:


title: Larrousse

text: Larrousse Formula One oli moottoriurheilutalli, jonka perustivat Didier Calmels ja entinen kilpailija Gérard Larrousse vuonna 1987, Larrousse & Calmelsin nimellä. Se sijaitsi Antonyssä Pariisin eteläisissä esikaupungeissa. Se nimettiin uudelleen Larrousseksi, kun Calmels pidätettiin keväällä 1989 vaimonsa ampumisen vuoksi.


title: Larrousse

text: Kausina 1989-1991 Larrousse käytti Lolan runkoja, jotka eivät tuoneet toivottua tulosta. Vuosi 1990, jolloin talli käytti Lamborghinin moottoreita, oli Larroussen paras tallin ollessa valmistajien sarjan kuudes. Aguri Suzuki ajoi tallin parhaan tuloksen Japanin Grand Prix'ssa 1990 tultuaan kolmanneksi Nelson Piquet'n ja Roberto Morenon jälkeen.


title: Larrousse

text: Vuonna 1991 talli joutui tyytymään Fordin asiakasmoottoreihin, kun Lamborghini perusti lyhytikäiseksi jääneen oman tallinsa. Kauden 1990 tapaan kuljettajina jatkoivat Aguri Suzuki ja lupaava Éric Bernard. Bernard kuitenkin loukkasi pahasti jalkansa myöhemmin samalla kaudella, ja korvaajaksi tuotiin Jordanilta syrjään jäänyt belgialais-ranskalainen Bertrand Gachot.


title: Larrousse

text: Ennen kautta 1992 65 % tallista myytiin Venturille. Jälleen talli lähti kauteen toiveekkaana tehtyään uuden sopimuksen Lamborghinin moottoreista. Gachot jatkoi tallissa, ja toiseen autoon tuli japanilaisten sponsorien myötä Ukyo Katayama. Kausi oli kuitenkin jälleen pettymys, vaikka Gachot olikin kuudes Monacon Grand Prix'ssa. Lisäksi yhteistyö uuden kumppanin, Venturin, kanssa päättyi jo syyskuussa.


title: Larrousse

text: Kausilla 1993-1994 talli käytti itserakentamaansa runkoa.


title: Larrousse

text: Kaudella 1993 kuljettajina toimivat kelvolliset ranskalaiset Érik Comas ja Philippe Alliot. Alliot oli San Marinon GP:ssä viides. Tallilla ei kuitenkaan ollut juurikaan sponsoreita, ja Gérard Larrousse rahoitti toimintaa osittain omaan laskuunsa. Rahapulan vuoksi Alliot korvattiinkin kauden viimeisissä kilpailuissa Toshio Suzukilla (ei sukua Aguri Suzukille).


title: Larrousse

text: Kaudella 1994 talli oli jälleen omistusjärjestelyjen kohteena. Kun talli ei onnistunut saamaan Peugeot'n moottoreita heidän täytyi tyytyä Fordin HB-moottoreihin, joiden tehot olivat huomattavasti pienemmät kuin kärkitalli Benettonin käyttämien Ford Zetec-R -moottoreiden. Luotettavuus oli surkeaa koko kauden ajan, ja kuljettajat Érik Comas ja Olivier Beretta taistelivat yleensä joukon jälkipäässä. Tallin autolla ajettiin kaksi kertaa kuudenneksi, jälkimmäisessä maaliin selvisi lähtökolarisuman jälkeen vain kahdeksan kuljettajaa. Berettan rahat loppuivat kymmenen kilpailun jälkeen ja tilalle otettiin parin GP:n ajaksi ranskalaiskonkari Philippe Alliot. Kun rahat uhkasivat loppua joutui lahjakas Comas myös luopumaan paikastaan, ja korvaajiksi otettiin maksukuljettajia, mukaan lukien Hideki Noda ja Jean-Denis Délétraz, jotka laajalti tunnetaan eräinä 1990-luvun huonoimpina F1-kuljettajina.


title: Larrousse

text: Talli elätteli vielä toiveita osallistumisesta kaudelle 1995 ja kuljettajiksi kaavailtiin Eric Hélarya ja Christophe Bouchut'ta. Kun suunniteltu fuusio F3000-talli DAMS:n kanssa kariutui, talli vetäytyi MM-sarjasta.


title: Janne Mahlakaarto

text: Janne Mahlakaarto (s. 19. elokuuta 1981 Oulu) on entinen suomalainen jalkapalloilija. Hän oli pelipaikaltaan keskikenttäpelaaja. Nykyisin Mahlakaarto toimii OLS:n junioripäällikkönä.


title: Janne Mahlakaarto

text: Kausilla 2008 ja 2007 Mahlakaarto edusti Valkeakosken Hakaa, 2006 Kuopion Palloseuraa ja 2005 Rovaniemen Palloseuraa. Hän pelasi yhteensä 84 Veikkausliiga-ottelua, joissa teki seitsemän maalia.


title: Tokion kansainvälinen lentoasema

text: Tokion kansainvälinen lentoasema () on yksi Suur-Tokiota palvelevista lentoasemista. Yleensä lentoasemaa kutsutaan Hanedan lentoasemaksi (羽田空港, Haneda Kūkō) sen erottamiseksi Naritan kansainvälisestä lentoasemasta, jota on kutsuttu tähän asti ”uudeksi Tokion kansainväliseksi lentoasemaksi”. Naritan lentoasemalla käsitellään suurin osa Tokion kansainvälisistä lennoista.


title: Tokion kansainvälinen lentoasema

text: Vuonna 2010 valmistui Hanedan neljäs kiitotie (05/23), jonka avulla lentokentän kapasiteetti nousi 285 000 operaatiosta 407 000 operaatioon vuodessa. Tämän vuoksi Naritan ja Hanedan väliseen työnjakoon suunniteltiin muutoksia. Haneda tarjoaa uusia "slotteja" 60 000 kansainväliselle Euroopan- ja Yhdysvaltain-lennolle, joista 30 000 päiväaikaan sekä 30 000 myöhäisillassa ja varhaisaamussa. Aiemmin Hanedassa päiväajan kansainväliset lennot olivat lähinnä lyhyen matkan reittejä, joiden kohteita ovat esimerkiksi Shanghai, Soul ja Hongkong. Öisin ja varhaisaamuisin liikennöidään myös Euroopan ja Yhdysvaltain yö- ja varhaisaamulentoja.


title: Kuru Korppi

text: Kuru Korppi on sarjakuvissa Mikki Hiiren ystävänä esiintyvä kuvitteellinen korppi.


title: Kuru Korppi

text: Bill Walsh ja Manuel Gonzales keksivät Kuru Korpin vuonna 1949. Alun perin hahmo oli Hessu Hopon lemmikkikorppi, mutta myöhemmin siitä tuli itsenäinen, antropomorfinen hahmonsa. Yleensä Kuru Korppi pitää yllään punaoranssia paitaa ja vihreää lakkia.


title: Kuru Korppi

text: Suomessa Kuru Korppi on esiintynyt muun muassa Aku Ankan taskukirjoissa, ensimmäistä kertaa vuonna 1990 taskukirjassa numero 127 ("Tähtien takana"), tuolloin tosin nimellä Bruno. Joissakin sarjakuvissa on mukana myös Kurun ottopoika Bruno (). Bruno esiintyi ensi kerran Romano Scarpan tarinassa vuonna 1975 "Kurun kasvattipoika", joka julkaistiin Suomessa vuonna 2008 Roope-setä -lehdessä.


title: Tanhuhovi

text: Tanhuhovi on Lohjalla, lähellä Tynninharjun kauppakeskittymää sijaitseva tanssilava. Se on vuonna 1967 avattu yksityinen tanssin harrastajien tanssipaikka.


title: Tanhuhovi

text: Lauantain tanssiohjelmisto on eri ikäisille tanssiharrastajille. Naisille on kaksi naistenhakua tunnin ajan klo 21–22 ja 23–24. Tanssipaikassa on suuri tanssitila ja ravintolapalvelut. Tanhuhovin disko on avoinna nuorille tanssi-iltojen ulkopuolella.


title: Tanhuhovi

text: Tanhuhovissa järjestetään kirpputori joka sunnuntai, sekä markkinat kolme kertaa vuodessa.


title: Ritva Aro

text: Ritva Lempi Emilia Aro (myöh. Maskula) (28. helmikuuta 1905 Kotka — 4. kesäkuuta 1991 Turku) oli suomalainen laulaja ja näyttelijä joka näytteli kolmessa suomalaisessa elokuvassa.


title: Ritva Aro

text: Aro oli 1930- ja 1940-luvuilla tunnettu operettiprimadonna, joka sai 1930-luvulla Kansallisoopperan operettituotannoissa työskennellessään enemmän palkkaa kuin yksikään varsinaisista oopperalaulajista. Aron puoliso oli eversti Lauri Maskula.


title: Isopreeni

text: Isopreeni on orgaaninen yhdiste, joka on huoneenlämmössä (20 °C) olomuodoltaan väritöntä, erittäin haihtuvaa nestettä, jolla on tunnusomainen haju. Se on palavaa, erittäin helposti syttyvää lämmön, kipinöiden tai liekkien vaikutuksesta. Isopreenin rakennekaava on CH=C(CH)CH=CH.


title: Isopreeni

text: Liukenee veteen huonosti 0,7 g/l, mutta erittäin hyvin orgaanisiin liuottimiin, kuten etanoliin, dietyylieetteriin, asetoniin ja bentseeniin. Ilman stabilointiainetta isopreeni polymeroituu helposti valon, kuumuuden, hapettimien tai peroksidien vaikutuksesta. Isopreeniin on yleensä lisätty stabilointiainetta, esimerkiksi 4-tert-butyylipyrokatekolia.


title: Isopreeni

text: Isopreenin polymeroitumistuotteita kutsutaan terpeeneiksi (CH). Yhdiste on myös luonnonkumin rakenneyksikkö.


title: Isopreeni

text: Isopreeniä voidaan tuottaa luonnonkumista tai terpeeneistä niitä kuumentamalla, sitä syntyy myös öljynjalostuksen sivutuotteena. Synteettisesti isopreenia valmistetaan isopentaanista (CH) tai isopenteenistä eli 2-metyyli-2-buteenista (CH) poistamalla niistä vetyä. Myös isobuteenin ja formaldehydin tai asetonin ja eteenin välisissä reaktioissa muodostuu isopreeniä.


title: Isopreeni

text: Suurin osa isopreenista käytetään isopreenikumin (cis-polyisopreenin), styreeni-isopreeni-styreeni (SIS) -sekapolymeerien ja butyylikumin valmistukseen.


title: Isopreeni

text: Lyhytaikainen altistus aineelle ärsyttää silmiä, ihoa ja hengitysteitä. Isopreenille altistuminen saattaa aiheuttaa syöpää.


title: Central Perk

text: Central Perk on kuvitteellinen kahvila "Frendit"-televisiosarjassa. Se on yksi sarjan keskeisimmistä tapahtumapaikoista, jossa päähenkilöt viettivät suuren osan vapaa-ajastaan keskustellen. Se sijaitsi New Yorkin Greenwich Villagessa lähellä ystävysten asuntoja. Central Perk -nimi tulee Central Parkista. Central Perkin omistaja on Terry-niminen mies, jota Rachel ja Phoebe kutsuvat idiootiksi. Häntä ei nähty sarjassa usein, vaan paikalla oli tavallisesti tarjoilija Gunther.


title: Central Perk

text: Ennen kahvilaa paikalla sijaitsi baari, jossa ystävykset viettivät aikaansa. Sen mentyä konkurssiin he saivat kuulla, että paikalle tulisi kahvila eivätkä uskoneet viihtyvänsä siellä. Joka tapauksessa he viettivät siellä paljon aikaa istuen isolla sohvalla, joka oli heidän saapuessaan käytännössä aina vapaana muiden paikkojen ollessa täynnä. Tästä käsikirjoittajat tekivät vitsin, kun yhdessä jaksossa ystävykset saapuvat kahvilaan huomaten sohvan olevan varattu. He katsahtivat toisiaan, kääntyivät ympäri ja poistuivat. Kyseinen kerta oli kolmannella tuotantokaudella, ja sohvalla istuivat juuri edellä mainitun tuotantokauden käsikirjoittajat.


title: Central Perk

text: "Vieraana George Stephanopoulus" -jaksossa Joey todistaa Chandlerille, että Central Perkiin on alle sata askelmaa heidän asunnoltaan laskien niiden määräksi 97.


title: Central Perk

text: Ystävykset siis viettävät suuren osan sarjasta Central Perkissä, missä Phoebe usein soittelee säveltämiään ja sanoittamiaan kappaleita. Yhdessä jaksossa myös Ross soitti siellä oman ”kappaleensa”, mitä kaikki muut paitsi Phoebe pitivät kamalana. Kappaleessa kuullaan muun muassa helikopterin ääntä, lampaan määmimistä, koiran haukkumista ja muiden eläinten ääniä. Lopussa Ross paljastaa, että soitti tahallaan viimeisen kappaleen huonosti jotta Phoebe voisi soittaa kahvilassa taas.


title: Central Perk

text: Sarjan innoittamana ympäri maailmaa on avattu ainakin neljä kahvilaa käsittävä Central Perk -ketju. Kahvilat sijaitsevat Dubaissa ja Genevessä.


title: Pirttikoski

text: Pirttikoski voi tarkoittaa seuraavia:


title: Kivinäätä

text: Kivinäätä eli koivunäätä eli pihanäätä ("Martes foina") on Euroopassa ja Aasiassa elävä näätäeläin. Nisäkäsnimistötoimikunnan ehdotus lajin uudeksi suomenkieliseksi nimeksi on "kylänäätä".


title: Kivinäätä

text: Kivinäätä on tavallista näätää pienempi ja tukevampi, sen jalat ovat lyhyemmät, pää suipompi, korvat pienemmät ja turkki vaaleampi kuin näädän. Valkoinen rintalaikku voi ulottua jopa etujalkoihin asti, ja se on usein kaksiosainen. Kivinäädän polkuanturat ovat paljaat. Täysikasvuinen kivinäätä on häntä mukaan lukien noin 70 senttimetriä pitkä, josta hännän osuus on noin kolmannes. Kivinäätä painaa noin 1–2,5 kiloa.


title: Kivinäätä

text: Kivinäädän varsin laaja levinneisyysalue ulottuu koko Keski- ja Etelä-Euroopasta aina Mongoliaan. Pohjoisessa sen levinneisyysaluetta ovat Tanska ja Etelä-Viro. Kivinäätä elää vuoristoissa jopa 2 000 metrin korkeudessa. Se on lähes kaikkialla levinneisyysalueellaan näätää runsaampi, eikä se näädästä poiketen karta vaan suosii asutusta. Kivinäätä suosii louhikoita ja kallionrotkoja. Se elää lähinnä metsissä ja viljelyseuduilla.


title: Kivinäätä

text: Kivinäätä tekee pesän metsissä yleensä puunkoloon ja asutuilla alueilla myös latoihin, joissa se kaivautuu mieluusti olkiin ja heiniin. Se voi tehdä pesän myös taloihin, kivimuuriin ja raunioihin. Pesän se vuoraa höyhenillä ja karvoilla. Elintavoiltaan kivinäätä muistuttaa näätää paljon, lukuun ottamatta elinpaikkaa. Kivinäätä on vilkas, hyvä kiipeämään, hyvä uimari, ja voi tehdä jopa kolmen metrin loikkia. Kivinäätä pääsee kulkemaan pienistäkin raoista. Kivinäädät liikkuvat lähinnä öisin ja kesällä myös päivällä jolloin ne voivat tehdä pitkiäkin saalistusmatkoja. Muulloin ne nukkuvat pesässään.


title: Kivinäätä

text: Lajin eri rinnakkaisnimet juontuvat sen elintavoista: se saalistaa pääasiassa puissa ("koivunäätä"), mutta myös aukeilla kivikkomailla ("kivinäätä") ja se elää ja pesii usein maatalojen pihoilla ja jopa rakennuksissa ("pihanäätä").


title: Kivinäätä

text: Kivinäädän ravinto koostuu kaikenlaisista pikkunisäkkäistä, päästäisiä lukuun ottamatta. Se voi metsästää jopa kanin kokoisia eläimiä. Kivinäätä syö myös lintuja ja niiden munia. Kivinäädät vierailevat usein myös kanaloissa. Ravintoon kuuluvat myös kaikenlaiset marjat ja hedelmät. Linnunmunat ovat kivinäätien herkkua.


title: Kivinäätä

text: Kivinäädän parittelukausi on kesä-elokuussa ja kivinäätänaaras synnyttää huhti-toukokuussa 3–5 pentua, joita se pitää piilossa pesässä. Kun poikaset ovat tarpeeksi kasvaneet ne tulevat saalistusretkille mukaan.


title: Kivinäätä

text: Kivinäätä kesyyntyy helposti jos sitä hoitaa pienestä asti. Tällaiset pennut palaavat aina takaisin hoitopaikkaansa mutta saalistusvietti säilyy. Vilkas kivinäätä on varsin hyvä kotieläin mutta etenkin urosten myskin haju on voimakas. Kivinäädistä on hyötyä maatiloilla kun ne syövät rottia ja muita jyrsijöitä, mutta niitä monin paikoin myös vihataan niiden kanalavierailujen takia. Niitä pyydetään etenkin loukuilla. Kivinäädän nahka on melko arvoton, mutta niitä käytetään joskus solmioiden valmistukseen. Saksassa ja Itävallassa kivinäätä näyttää ihastuneen eräiden automerkkien sähkökaapeleihin ja letkuihin ja järsii niitä juuri ennen pariutumisaikaa. Tästä seuraa miljoonavahinkoja eikä syytä tiedetä.


title: Puistola (täsmennyssivu)

text: Puistola voi tarkoittaa seuraavia:


title: Formula 1 -kausi 1963

text: Formula 1 -kausi 1963 oli 14. Formula 1 -kausi. Se alkoi 26. toukokuuta ja päättyi 28. joulukuuta 1963 kymmenen kilpailun jälkeen. Kuljettajien mestaruuden voitti Jim Clark, ja valmistajien mestaruuden Lotus. Clark voitti kauden aikana ennätykselliset seitsemän kilpailua, joka oli ennätys vuoteen 1988 asti. Clark voitti mestaruuden 25 pisteen erolla Graham Hilliin, joka oli siihen aikaan ennätys.


title: Jyväskylän Reserviupseerit

text: Jyväskylän Reserviupseerit ry (JRU) on perustettu 4. toukokuuta 1932. Alkuperäinen nimi oli "Keski-Suomen Reserviupseerikerho ry", joka vaihdettiin 1950-luvulla "Jyväskylän Reserviupseerikerho r.y":ksi ja nykyiseen muotoonsa 1990-luvulla. Yhdistys on Keski-Suomen Reserviupseeripiiri ry:n jäsen ja 17. toukokuuta 1931 perustetun Suomen Reserviupseeriliiton alainen jäsenyhdistys. Yhdistyksen tarkoituksena on olla jäsentensä aatteellisena ja toiminnallisena yhdyssiteenä vapaaehtoisessa maanpuolustustyössä.


title: Jyväskylän Reserviupseerit

text: JRU on ollut Suomen Reserviupseeriliiton aktiivisin yhdistys vuonna 2004 ja 2005 sekä Keski-Suomen Reserviupseeripiirin aktiivisin yhdistys 2003 ja 2005.


title: Jyväskylän Reserviupseerit

text: JRU:n juuret juontavat sisäpoliittisen kuohunnan aikaan: yhdistys perustettiin vain pari kuukautta Mäntsälän kapinan loppumisen jälkeen. Perustamiseen myötävaikutti voimakkaasti Jyväskylän suojeluskuntapiirin päällikkö, taiteilija Edvin Hämäläinen, ja monet aktiiviset reserviupseerikerhon jäsenet olivat samalla aktiivisia suojeluskuntalaisia. Jyväskylän Reserviupseereilla on näkyvä paikka Jyvässeudun historiassa - esim. Taipaleentalo (Kramsunkatu 7) on yhdistyksen rakennuttama asevelitalo ja Minna Canthin patsas Kirkkopuistossa on JRU:n jäsenen, kuvanveistäjä Pauli Koskisen, käsialaa.


title: Francesco Guidolin

text: Francesco Guidolin (s. 3. lokakuuta 1955 Castelfranco Veneto, Italia) on italialainen jalkapallovalmentaja ja entinen keskikenttäpelaaja. Viimeisin valmennuspesti oli Swansea Cityn päävalmentajana 2016 tammikuusta lokakuuhun.


title: Francesco Guidolin

text: Guidolinin pelaajaura oli varsin vaatimaton. Hän pelasi 11 vuotta italiaisseuroissa alkaen 1975 Veronasta ja päättyen 1986 Veneziaan.


title: Francesco Guidolin

text:
Heti peliuransa jälkeen vuonna 1986 Guidolin debytoi synnyinkaupunkinsa Castelfranco Veneton seuran, Giorgione Calcion nuorisojoukkueen valmentajana 1988 seuran päävalmentajana. Giorgione pelasi tuolloin Serie C:ssä.
Giorgionen jälkeen Guidolin valmensi Serie c:ssä Trevisoa, Fanoa, Empolia ja Ravennaa. Nostettuaan Ravennan Serie B:hen, Guidolin palkattiin Serie A -seura Atalantan päävalmentajaksi, mutta hän sai potkut jo kymmenen ottelun jälkeen.


title: Francesco Guidolin

text: 1994 Guidolin aloitti Vicenzan päävalmentajana johdattaen joukkueen Serie B:hen ja vuonna 1997 sensaatiomaisesti Italian Cupin voittoon ja Cup-voittajien Cupin semifinaalivaiheeseen 1998, jossa joukkue hävisi Chelsealle.


title: Francesco Guidolin

text: Jätettyään Vicenzan vuonna 1998 Guidolin valmensi Udinesea ja Bolognaa, kunnes tammikuussa 2004 seurasi Silvio Baldinia Serie B-seura Palermon päävalmentajana. Guidolin nosti seuran Serie A:han ja UEFA Cupin karsintoihin. Hän jätti Palermon kauden 2004–2005 päätteeksi.


title: Francesco Guidolin

text: Guidolin teki sopimuksen Genoan kanssa, mutta Italian jalkapalloliiton pudotettua seuran Serie C:hen Guidolin lähti seurasta.


title: Francesco Guidolin

text: Lokakuussa 2005 Guidolin aloitti AS Monacon päävalmentajana. Hän valmensi seuran kaudella 2005–2006 Ranskan liigassa sijalle 10 ja jätti seuran kauden jälkeen.


title: Francesco Guidolin

text: Toukokuun lopussa 2006 Guidolin palasi takaisin Palermoon kolmen vuoden sopimuksella. Hänen urakkansa seurassa alkoi hyvin, mutta kevätkaudella meno alkoi tökkiä. Helmikuun alussa 2007 Palermon ja Calcio Catanian välinen Sisilian derby karkasi käsistä ja päättyi poliisin kuolemaan. Tämän lisäksi Palermo kärsi tähtihyökkääjänsä Amaurin loukkaantumisesta. Lopulta seurajohtaja Maurizio Zamparini erotti Guidolinin huhtikuun lopulla 2007. Toukokuun puolivälissä hän palasi kuitenkin takaisin Palermoon kahden viimeisen liigaottelun ajaksi.


title: Francesco Guidolin

text: Marraskuussa 2007 Guidolin palasi jälleen Palermoon. Guidolinin neljäs yritys sisilialaisseurassa ei onnistunut järin hyvin Hän sai potkut tehtävistään maaliskuun lopussa 2008 seuran hävittyä Genoalle 2–3. Korvaajaksi tuli Stefano Colantuono, jonka tilalle Guidolin oli marraskuussa tullut.


title: Francesco Guidolin

text: Syyskuussa 2008 Guidolin siirtyi Serie B:hen pudonneen Parman päävalmentajaksi. Guidolinin johdolla Parma sijoittui Serie B:ssä toiseksi kaudella 2008/09 ja palasi yhden kauden tauon jälkeen pääsarjatasolle. Paluu Serie A:han sujui Parmalta näyttävästi ja joukkue sijoittui komeast kahdeksanneksi kaudella 2009/10. Kauden jälkeen Guidolin ilmoitti jättävänsä seuran. Pian tämän jälkeen hän allekirjoitti kaksivuotisen sopimuksen toisen Serie A -seuran Udinese Calcion kanssa.


title: Francesco Guidolin

text: Guidolinin johdolla Udinese pelasi loistavan kauden 2010/11 sijoittuen Serie A:ssa neljänneksi uudella seuran piste-ennätyksellä. Sijoituksen myötä Udinese selvitti tiensä Mestarien liigan karsintoihin, mutta tie lohkovaiheeseen katkesi tappioon Arsenalille viimeisellä karsintakierroksella. Kaudella 2011/12 Udinese jatkoi menestyskulkuaan Guidolinin alaisuudessa ja sijoittui liigassa lopulta kolmanneksi selvittäen jälleen tiensä Mestarien liigan karsintoihin. Paikka lohkovaiheessa jäi toistamiseen haaveeksi, kun SC Braga voitti lopulta toisen osaottelun rangaistuspotkukilpailun ja pudotti Udinesen. Eurooppa-liigassa Guidolin luotsasi Udinesen vain yhteen voittoon ja Serie A:ssa joukkue oli lopulta viides. Kausi 2013/14 oli joukkueelle vaikea. Tie Eurooppa-liigassa katkesi karsintoihin ja Serie A:ssa Udinese romahti sijalle 13. Kauden jälkeen neljä vuotta valmentajana toiminut Guidolin jätti tehtävänsä.


title: Francesco Guidolin

text: Tammikuussa 2016 hän allekirjoitti loppukauden mittaisen sopimuksen Englannin Valioliigassa pelaavan Swansea City AFC:n kanssa. Guidolinin johdolla Swansea säilytti sarjapaikkansa Valioliigassa ollen lopputuloksissa sijalla 12. Kauden jälkeen Swansea teki hänen kanssaan kaksivuotisen jatkosopimuksen. Lokakuussa 2016 Swansea kuitenkin erotti hänet heikosti menneen alkukauden jälkeen.


title: Legendren liittofunktio

text: Legendren liittofunktiot ovat joukko funktioita, jotka tulevat usein vastaan erilaisissa fysiikan ja tekniikan sovelluksissa. Etenkin Laplacen yhtälön ratkaisussa pallokoordinaatistossa. Vaikka Legendren liittofunktiot voidaan lausua alkeisfunktioiden avulla, luonteensa vuoksi niitä pidetään usein erikoisfunktioina. Legendren liittofunktioista käytetään joskus myös nimitystä "Legendren liittopolynomit" tai "assosioidut Legendren polynomit", vaikka vain osa liittofunktioista oikeastaan on polynomeja.


title: Legendren liittofunktio

text: Legendren liittofunktiot formula_1 toteuttavat Legendren liittoyhtälön eli yleistetyn Legendren differentiaaliyhtälön


title: Legendren liittofunktio

text: Yhtälössä esiintyvät parametrit formula_3 ja formula_4 ovat yleensä positiivisia kokonaislukuja ja niillä on ehto formula_5, jotta yhtälöllä olisi muu ratkaisu kuin formula_6. Ensimmäiset Legendren liittofunktiot ovat


title: Legendren liittofunktio

text: Liittofunktiot ovat polynomeja vain jos formula_3 on parillinen. Erityisesti


Legendren liittofunktio


title: Legendren liittofunktio

text: mikä tekee Legendren polynomeista liittofunktioiden erikoistapauksen.


title: Legendren liittofunktio

text: Vaikka kaikki liittofunktiot eivät ole polynomeja, niillä on ortogonaalisten polynomien ominaisuuksia. Esimerkiksi Legendren liittofunktioita tuottava Rodriguesin kaava on


title: Legendren liittofunktio

text: tai helpommin niitä voi laskea rekursiokaavoilla


title: Legendren liittofunktio

text: Ne ovat myös ortogonaalisia välillä formula_19 siten, että


title: Legendren liittofunktio

text: ja liittofunktiot negatiivisilla formula_3:n arvoilla on helppo saada positiivisista vastaavista


title: Legendren liittofunktio

text: Ortogonaalisten polynomien tapaan Legendren liittofunktiot muodostavat kantafunktiojoukon, jonka virittämässä kannassa voidaan esittää muita funktioita potenssisarjana. Legendren formula_3:nsien liittofunktioiden avulla lausuttuna mielivaltaista funktiota formula_24 vastaa sarjakehitelmä


title: Legendren liittofunktio

text: missä kertoimet formula_26 saadaan integraalista


title: Legendren liittofunktio

text: Kuten Legendren polynomit, myös Legendren liittofunktiot voidaan lausua sijoituksella formula_28. Tällöin ensimmäiset funktiot saavat muodot


title: Legendren liittofunktio

text: Tämä esitysmuoto on erityisen tärkeä, sillä sen avulla päästään käsiksi monissa yhteyksissä tärkeisiin palloharmonisiin funktioihin.


Korean demokraattisen kansantasavallan armeija eli Korean kansanarmeija on Korean demokraattisen kansantasavallan asevoimien nimi. Se on 8. helmikuuta 1948 perustettu ja Korean työväenpuolueen alaisuudessa toimiva sotilaallinen organisaatio, jonka tehtävänä on puolustaa Korean demokraattisen kansantasavallan alueellista koskemattomuutta. Kansanarmeijan ylipäällikkönä toimii Korean työnväenpuolueen keskuskomitean johtaja ja kansallisen puolustuskomitean varapuheenjohtaja Kim Jong-un, joka peri tittelinsä edeltäjältään ja isältään Kim Jong-Ililtä. Kansanarmeija on jakautuu kolmeen puolustushaaraan, jotka ovat maavoimat, laivasto ja ilmavoimat.


title: Korean demokraattisen kansantasavallan armeija

text: Korean kansanarmeijassa palvelee myös lauluryhmä Korean Kansanarmeijan Kuoro.


text:
Korean demokraattisen tasavallan armeija muodostettiin Kim Il-Sungin johtamasta ja Kiinan kommunistisen puolueen tukemasta sissiarmeijasta, joka oli 1930-luvulta lähtien taistellut Korean niemimaata miehittänyttä keisarillisen Japanin armeijaa vastaan. Toisen maailmansodan päätteeksi suurvallat sopivat keskenään, että Neuvostoliitto ottaa vastaan Japanin antautumisen Korean pohjoisosassa ja Yhdysvallat eteläosassa. Rajaksi sovittiin 38. leveyspiiri.
Yhdistyneet kansakunnat esitti 1947 että Koreassa järjestettäisiin vaalit kiistojen ratkaisemiseksi. Pohjoisosan kommunistit eivät vaaleihin suostuneet, joten ne järjestettiin vain etelässä. 15. elokuuta 1948 vaalien tuloksena julistettiin Korean tasavalta syntyneeksi. Vastauksena tähän 9. syyskuuta 1948 pohjoisosassa sissijohtaja Kim Il-Sungin johtama kommunistiryhmittymä nousi valtaan Neuvostoliiton tuella ja Korean demokraattinen kansantasavalta julistettiin syntyneeksi. Molemmat katsoivat hallitsevansa koko Koreaa. Neuvostoliittolaiset nimittävät Pohjois-Korean valtionpäämieheksi Korean työväenpuolueen perustaneen Kim Il-Sungin, joka puna-armeijan upseerien avustuksella organisoi entisen sissiarmeijansa Korean kansanarmeijaksi. Pohjois-Koreassa kansanarmeijan perustamispäivän katsotaan olleen 8. helmikuuta 1948.


text: 1950-luvun alkuvaiheessa Josif Stalin varusti Korean kansanarmeijaa käsiaseilla, panssarivaunuilla, rekoilla ja tykistöllä. Neuvostoliiton tuen ansiosta Korean kansanarmeija oli paremmin varusteltu kuin Korean tasavallan asevoimat, jonka raskas aseistus oli puutteellinen. Pohjois-Korealla oli myös enemmän sotilaita: vuonna 1950 Korean kansanarmeijaan kuului 150 000 miestä ja Etelä-Korealla oli 100 000 sotilasta.


text: 25. kesäkuuta 1950 Korean kansanarmeija ylitti Koreoiden välisen rajavyöhykkeen ja käynnisti Korean sodan hyökkäämällä Korean tasavaltaan. Eteläkorealaiset joukot kukistettiin nopeasti, mutta Yhdistyneiden kansakuntien tukemat yhdysvaltalaiset joukot saapuivat Korean niemimaalle ja karkottivat pohjoiskorealaiset joukot pois Etelä-Koreasta. Kiinan kansantasavalta lähetti lisäjoukkoja Korean kansanarmeijan tueksi. Korean sota päättyi 27. heinäkuuta 1953 solmittuun aselepoon. Korean kansanarmeija koki varsinkin sodan alkuvaiheessa suuria menetyksiä, ja arvioiden mukaan noin 130 000–520 000 pohjoiskorealaista sotilasta kaatui sodan aikana.


text: 1970-luvulla Korean demokraattinen kansantasavalta käynnisti Korean kansanarmeijan modernisoinnin, jonka tarkoituksena oli uudenaikaistaa asevoimien kalustoa. Modernisointi kiihtyi 1980-luvulla, ja arvioiden mukaan vuosien 1984 ja 1992 välisenä aikana Korean kansanarmeija hankki Neuvostoliitosta muun muassa 1 000 panssarivaunua ja 2 500 miehistönkuljetusajoneuvoa. Vuonna 1990 Korean kansanarmeija uudisti myös asevoimien johtoa.


text: Yhdysvaltain ulkoministeriön julkaiseman raportin mukaan Korean kansanarmeija on maailman neljänneksi suurin sotilasorganisaatio, jonka vahvuus on noin miljoona miestä. Kansanarmeijan sotilaista 900 000 palvelee maavoimissa, 70 000 palvelee laivastossa ja 30 000 palvelee ilmavoimissa. Näiden ohella reservissä on arviolta 5–7 miljoonaa sotilasta.


text: Pohjois-Korean puolustusbudjetti on suhteessa maailman suurin, sillä 25 prosenttia Pohjois-Korean tuloista käytetään kansanarmeijan menoihin, kuten sotilaiden palkkoihin, kaluston huoltamiseen ja tukikohtien ylläpitoon. Vertailun vuoksi Yhdysvaltain asevoimien puolustusbudjetti muodostaa neljä prosenttia koko Yhdysvaltojen budjetista.


text: Korean kansanarmeijan johdossa on Pohjois-Korean kansallinen puolustuskomitea, joka puheenjohtajansa Kim Jong-unin johdolla voi lähettää määräyksiä puolustusministeriöön ja kansanarmeijan pääesikunnalle. Puolustusministeriöstä ja pääesikunnasta määräykset etenevät kansanarmeijan eri virastoille ja operatiivisille yksiköille. Koska Korean työväenpuolueen mukaan kansanarmeija on puolueen aseistettu siipi, työväenpuolueen keskuskomitea osallistuu määräysten päätöksentekoon. Nykyinen ylipäällikkö on Kim Jong-un, joka on vastuussa kansanarmeijan kenraalien nimittämisestä ja sota-aikana sodanjohdon ylläpidosta.


text: Vuonna 1996 julkaistujen yhdysvaltalaisten tiedustelutietojen mukaan Korean demokraattisen tasavallan armeija koostuu 153 divisioonasta, mukaan lukien 60 jalkaväkidivisioonaa, 25 panssarijalkaväkiprikaatista, 13 panssarivaunuprikaatista, 25 erikoisjoukkoprikaatista ja 30 tykistöprikaatista. Pohjois-Korean virallisen uutistoimiston KCNA:n julkaisemien tietojen perusteella suurin osa kansanarmeijan joukoista on sijoitettu 38° pohjoisen leveyspiirin tuntumaan.


text: Useimmat sotilasalan asiantuntijat uskovat Korean kansanarmeijan kaluston olevan täysin vanhentunutta ja todennäköisesti varaosien puutteen ja huollon rajallisuuden takia suurimmaksi osaksi käyttökelvotonta. Koska Korean kansanarmeija tiettävästi poistaa käytöstä kalustoaan vain harvoin, asevoimien vanhin kalusto on peräisin jo 1950-luvulta. Kaluston iästä huolimatta vanhimmatkin aseet pidetään jatkuvassa huollossa, jotta ne olisivat mahdollisimman kauan käyttökelpoisia.


text: Kansanarmeijan iskuvoiman uskotaan perustuvan sotilaiden ja perinteisen sotilaskaluston määrään. Pelkästään Pohjois-Korean maavoimilla on käytössään muun muassa 4 000 panssarivaunua, 2 800 miehistönkuljetusvaunua, 2 300 raketinheitintä sekä 8 300 haupitsia ja telatykkiä. Näistä suurin osa on hankittu entisestä Neuvostoliitosta tai Kiinan kansantasavallasta. Pohjois-Koreassa on myös oma aseteollisuus, joka valmistaa kansanarmeijan käyttöön rynnäkkökivääreitä ja erilaisia panssariajoneuvoja, joista tunnetuin lienee neuvostovalmisteisen T-62:n pohjalta suunniteltu Ch'onma-ho-panssarivaunu.


text: Maavoimien ensisijaiset taistelupanssarivaunut ovat Pokpung-ho, Ch'onma-ho, T-55 ja T-62, mutta maavoimiin kuuluu yhä myös Korean sodasta asti asevoimissa palvelleita T-34-vaunuja. Tiedustelutehtäviä varten maavoimilla on PT-76-tiedusteluvaunuja ja BA-64-panssariautoja. Miehistönkuljetusvaunuja ovat BTR-50, BTR-60, VTT-323 ja YW-531. Tykistössä palvelee enimmäkseen 122 H 63 -haupitseja ja erilaisia M-sarjan telatykkejä. Ilmatorjuntaan kuuluu S-60-, K-19-, K-12- ja ZU-23-2-ilmatorjuntatykkejä sekä ZSU-23-4- ja KZU-57-2-ilmatorjuntavaunuja. Yhdysvaltain tiedustelutietojen mukaan Pohjois-Korealla on 1970-luvulla alkaneen kaluston modernisoinnin seurauksena kaksi kertaa enemmän panssariajoneuvoja kuin Etelä-Korealla.


text: Suurin osa ilmavoimien käytössä olevista suihkuhävittäjistä on MiG-17-, MiG-23- ja Shenyang F-6 -hävittäjiä, tosin ilmavoimilla on myös uudempia MiG-29- ja Su-25-koneita. Lentäjien koulutukseen käytetään MiG-15-, Jak-18- ja Aero L-39 Albatros -suihkukoneita. Kuljetuskoneista lukumäärältään yleisin on Antonov An-2, mutta muihin kuljetuskoneisiin lukeutuvat Antonov An-24 ja Iljušin Il-76. Ilmavoimien lentokoneisiin kuuluu myös Iljušin Il-28 -pommikoneita. Helikoptereihin lukeutuivat Mi-35-taistelukopterit sekä Mi-8- ja Mi-26-kuljetuskopterit. Suurin osa uudemmista lentokoneista ja helikoptereista on luultavasti hankkittu Neuvostoliitosta 1980-luvun varrella.


text: Laivastolla on vain vähän suuria sotalaivoja, joten useimmat laivoista ovat pieniä ohjus-, tykki- ja torpedoveneitä. Laivaston käytössä on myös tuntematon määrä vanhoja dieselkäyttöisiä sukellusveneitä. Pohjois-Korean rannikkopuolustukseen kuuluu erilaisia rannikkopuolustustykkejä sekä SM-4-1- ja Silkworm-rannikkopuolustusohjuksia.


title: Puna-Mustat

text: Puna-Mustat (käytetään usein lyhennettä PuMu) on helsinkiläinen pesäpalloseura. Seuran miesten edustusjoukkue pelai kaudella 2018 Suomen kolmanneksi korkeimmalla sarjatasolla Suomensarjan Etelälohkossa.


title: Puna-Mustat

text: Seura on voittanut Suomen mestaruuden miehissä kerran vuonna 1973 ja naisissa vuosina 1970, 1972, 1974, 1975 ja 1976.